Mariya Stadnik

**Mariya Vasili qızı Stadnik** (; qızlıq soyadı **'; ) — 2007-ci ildən 2025-ci ildə karyerasını sonlandırana kimi Azərbaycan yığmasının heyətində çıxış etmiş qadın güləşçi. O, [[Azərbaycanda idman|Azərbaycan idmanı tarixi]]nin ən titullu idmançılarından biri, həmçinin dörd dəfə Olimpiya Oyunlarının medalına sahib olan üç qadın güləşçidən biridir. 2025-ci ildən U-15 və U-17 yaş qrupu üzrə Azərbaycan millisinin böyük məşqçisidir.

Karyerası ərzində Mariya Stadnik dörd dəfə Olimpiya Oyunlarında mübarizə aparıb. 2008-ci ildə [[Çin Xalq Respublikası|Çin]]də baş tutan [[2008 Yay Olimpiya Oyunları|XXIX Yay Olimpiya Oyunları]]nda və 2021-ci ildə [[Yaponiya]]da baş tutan [[2020 Yay Olimpiya Oyunları|XXXII Yay Olimpiya Oyunları]]nda bürünc medallara sahib olan Mariya Stadnik 2012-ci ildə [[London]]da ([[Birləşmiş Krallıq]]) baş tutan [[2012 Yay Olimpiya Oyunları|XXX Yay Olimpiya Oyunları]]nın və 2016-cı ildə [[Rio-de-Janeyro]]da ([[Braziliya]]) baş tutan [[2016 Yay Olimpiya Oyunları|XXXI Yay Olimpiya Oyunları]]nın final görüşlərində məğlub olaraq gümüş medallara sahib oldu. Mariya Stadnik [[Azərbaycan Olimpiya Oyunlarında|Azərbaycanın Olimpiya Oyunları tarixi]]ndə dörd dəfə medala sahib olan birinci və yeganə idmançısıdır. Mariya Stadnik həm də [[Yaponiya]] güləşçiləri [[Kaori İço]] və [[Saori Yoşida]]dan sonra dörd dəfə Olimpiya Oyunlarında medal qazanmağı bacaran üçüncü qadın güləşçidir.

Mariya Stadnik güləş üzrə Dünya Çempionatlarında isə altı dəfə medallara sahib olub. 2009-cu ildə [[Herninq]]də, 2019-cu ildə isə [[Astana|Nur-Sultanda]] Dünya Çempionatının qalibi olan Mariya Stadnik üç dəfə — 2011, 2015 və 2018-ci illərdə final görüşlərində məğlub olaraq turnirin gümüş medallarını qazanıb.

Avropa Çempionatlarında isə Mariya Stadnik tarixi nailiyyətə imza atıb. 2008, 2009, 2011, 2014, 2016, 2017, 2018, 2021 və 2023-cü illərdə Avropa Çempionatlarının qızıl medallarına sahib olan Mariya Stadnik bu turnirin tarixində ən çox qızıl medal qazanan qadın güləşçidir. Mariya Stadnik həm də mübarizə apardığı 9 Avropa Çempionatında heç bir görüşdə məğlub olmayaraq yüz faizlıq nəticə göstərib.

Mariya Stadnik həm də 2015-ci ildə [[Azərbaycan]]da baş tutan [[2015 Avropa Oyunları|I Avropa Oyunları]]nın, 2019-cu ildə isə [[Belarus]]da baş tutan [[2019 Avropa Oyunları|II Avropa Oyunları]]nın qalibi olub.

[[Gənclər və İdman Nazirliyi (Azərbaycan)|Azərbaycanın Gənclər və İdman Nazirliyi]] tərəfindən on dəfə ilin ən yaxşı idmançılarından biri seçilən Mariya Stadnik [[Ümumdünya Güləş Birliyi|Beynəlxalq Güləş Federasiyası (FILA)]] tərəfindən 2011-ci ilin ən yaxşı qadın güləşçisi seçilib.

Mariya Stadnik [[Azərbaycanda idman|Azərbaycan idmanı]]nda xidmətlərinə görə [[Azərbaycan Prezidenti]] [[İlham Əliyev]]in 29 sentyabr 2008-ci il tarixli 3017 nömrəli Sərəncamına əsasən [["Tərəqqi" medalı]] ilə, 31 avqust 2012-ci il tarixli 2399 nömrəli Sərəncamına əsasən [[Azərbaycan Respublikası Prezidentinin fəxri diplomu|Azərbaycan Prezidentinin fəxri diplomu]] ilə, 29 iyun 2015-ci il tarixli Sərəncamına əsasən [["Şöhrət" ordeni (Azərbaycan)|"Şöhrət" ordeni]] ilə, 22 avqust 2016-cı il tarixli Sərəncamına əsasən [["Vətənə xidmətə görə" ordeni|2-ci dərəcəli "Vətənə xidmətə görə" ordeni]] ilə təltif edilib.

Mariya Stadnik [[Ümümdünya Güləş Birliyi|Ümumdünya Güləş Birliyinin (UWW)]] rəsmi məlumatlarına əsasən 2003–2022-ci illərdə 49 beynəlxalq turnirdə mübarizə aparıb. Dörd Olimpiya Oyunlarının hamısında medallara sahib olan Mariya Stadnik yeddi dəfə Dünya Çempionatlarında mübarizə aparıb və [[2007 Güləş üzrə Dünya Çempionatı|2007]]-ci ildə baş tutan turnir istisna olmaqla digər altı çempionatın hamısında medallara sahib olub. Karyerası ərzində 2 dəfə [[Avropa Oyunları]]nda, 8 dəfə isə [[Güləş üzrə Avropa çempionatı|Avropa Çempionatları]]nda çıxış edən Mariya Stadnik bu turnirlərdə 100 faizlıq nəticə göstərib və hamısında qalib olub. Ümumi olaraq Mariya Stadnik 49 beynəlxalq turnirin 36-da qızıl, 7-də gümüş, 4-də isə bürünc medallara sahib olub. Karyerasında medalsız başa vurduğu turnirlər [[2007 Güləş üzrə Dünya Çempionatı|2007-ci il Dünya Çempionatı]] və 2023-cü il Zaqreb Open beynəlxalq turniridir.

Karyerası ərzində Mariya Stadnik 144 dəfə görüşə çıxıb. Onların 133-də qalib gəlib, 11-də isə məğlub olub. Məğlub olduğu güləşçilərdən 8-i [[Yaponiya]], biri [[Amerika Birləşmiş Ştatları|ABŞ]], biri [[Kanada]], biri isə [[Polşa]] nümayəndələri idi. Mariya Stadnikin əsas rəqibləri 2011–2012-ci illərdə [[Hitomi Obara]] ([[Yaponiya]]), 2015–2016-cı illərdə [[Eri Tosaka|Eri Tosaha]] ([[Yaponiya]]), 2018–2021-ci illərdə isə [[Yui Susahi]] ([[Yaponiya]]) idi. Bu güləşçilərlə görüşlərin hamısında o, rəqiblərinə məğlub olmuşdu. Karyerası ərzində [[Güləş üzrə Avropa çempionatı|Avropa Çempionatları]]nda, [[Avropa Oyunları]]nda, [[İslam Həmrəyliyi Oyunları]]nda heç bir zaman məğlub olmayan Mariya Stadnikin 11 məğlubiyyətinin dördü Olimpiya Oyunlarında, altısı Dünya Çempionatlarında, biri isə Klippan Lady Open beynəlxalq turnirində olub. 11 məğlubiyyətinin altısı final görüşlərinə təsadüf edir. 

== Həyatı ==
Mariya Stadnik 1988-ci il dekabrın 3-də [[Lvov]] şəhərində anadan olub. 2000-ci ildə güləşlə məşğul olmağa başlayıb. [[Lvov Dövlət Bədən Tərbiyəsi Universiteti]]ni bitirib.

Mariya Stadnikin həyat yoldaşı sərbəst güləşçi [[Andrey Stadnik]]dir. [[Andrey Stadnik]] 2008-ci il Olimpiadasında gümüş medala sahib olub, 2009-cu il Avropa Çempionatının isə qalibidir. Mariya Stadnik onunla 2000-ci ildə tanış olub və 2007-ci ildə evləniblər. Cütlüyün 2010-cu il təvəllüdlü İqor adında bir oğlu və 2013-cü il təvəllüdlü Mia adında bir qızı var.

Mariya Stadnikin [[baldız]]ı qadın güləşçi [[Yana Rattiqan]]dır. [[Birləşmiş Krallıq]]ı təmsil edən [[Yana Rattiqan]], 2010 və 2013-cü illərdə Avropa Çempionlatının gümüş medallarına sahib olub. Mariya Stadnikin eltisi isə qadın güləşçi [[Alina Stadnik]]dir. [[Alina Stadnik]] Dünya və Avropa Çempionatlarının qalibi olub.

== Karyerası ==

=== 2002–2005-ci illər: Gənclər arasıda Dünya çempionluğu ===
Mariya Stadnik 2003-cü ilin avqustunda [[İspaniya]]nın [[Sevilya]] şəhərində baş tutan yeniyetmələr arasında Avropa Çempionatında mübarizə apardı. Turnirin final görüşündə Mariya Stadnik [[Rumıniya]] nümayəndəsi Alina Poqaçan üzərində qələbə qazandı və yeniyetmələr arasında Avropa Çempionatının qalibi oldu. Bu qızıl medal 14 yaşlı Mariya Stadnikin beynəlxalq turnirlərdə qazandığı birinci medal idi.

Bir il sonra, 2004-cü ilin iyulunda Mariya Stadnik növbəti dəfə yeniyetmələr arasında Avropa Çempionatında mübarizə apardı. [[Bolqarıstan]]ın [[Albena]] şəhərində baş tutan turnirin final görüşündə Mariya Stadnik [[İsveç]] nümayəndəsi [[Sofiya Mattsson]]a məğlub oldu və turnirin gümüş medalına sahib oldu.

Mariya Stadnikin mübarizə apardığı növbəti turnir 2005-ci ilin iyulunda [[Litva]]nın [[Vilnüs]] şəhərində baş tutan gənclər arasında Dünya Çempionatı oldu. Mariya Stadnik turnirin 1/8 final mərhələsində [[Hindistan]] nümayəndəsi Sudeş Kumar ilə üz-üzə gəldi. Həmin görüşdə Mariya Stadnik rəqibi üzərində vaxtından əvvəl (2:44 dəqiqə) qələbə qazandı və 1/4 final mərhələsinə adladı. Bu mərhələdə onun rəqibi [[Almaniya]] nümayəndəsi Anniha Hofmann oldu. Bu görüşdə də Mariya Stadnik rəqibi üzərində vaxtında əvvəl (1:44 dəqiqə) qələbə qazandı və turnirin yarım-final mərhələsinə adladı. Bu mərhələdə isə onun rəqibi [[Türkiyə]] nümayəndəsi Demet Kaya oldu. Üçüncü görüşdə də Mariya Stadnik rəqibi üzərində vaxtından əvvəl (3:00 dəqiqə) qələbə qazandı və çempionatın final görüşünə vəsiqə qazandı. Həlledici görüşdə isə onun rəqibi [[Vyetnam]] nümayəndəsi Ti Han Nguyen oldu. Final görüşündə də Mariya Stadnik vaxtından əvvəl qələbə qazandı. Rəqibini 2:50 dəqiqə ərzində 8:0 hesabı ilə məğlub edən 16 yaşlı Mariya Stadnik yeniyetmələr arasında Dünya Çempionatının qalibi oldu.

=== 2006-cı il: Avropa çempionluğu və dopinq iddiası ===
Üç il ərzində yeniyetmələr arasında Avropa Çempionatının, gənclər arasında isə Dünya Çempionatının qalibi olan Mariya Stadnik 2006-cı ilin 25–30 aprelində [[Rusiya]]da baş tutan Avropa Çempionatında mübarizə apardı. Mariya Stadnik turnirin 1/8 final mərhələsində [[Yunanıstan]] nümayəndəsi Fani Psata ilə üz-üzə gəldi. Həmin görüşdə Mariya Stadnik rəqibin üzərində qələbə qazandı (2:0) və 1/4 final mərhələsinə adladı. Bu mərhələdə onun rəqibi [[Finlandiya]] nümayəndəsi Həcər Aştiani oldu. Bu görüşdə də Mariya Stadnik rəqibinə qalib gəldi (2:0) və turnirin yarım-final mərhələsinə adladı. Finala gedən yolda onun rəqibi [[Rumıniya]] nümayəndəsi Kristina Kroitoru oldu. Üçüncü görüşdə də Mariya Stadnik rəqibi üzərində qələbə qazandı (2:0) və çempionatın final görüşünə vəsiqə qazandı. Həlledici görüşdə isə onun rəqibi [[Rusiya]] nümayəndəsi Liliya Kasharova oldu. Gərgin idman mübarizəsi şəraitində baş tutan görüşün üçüncü hissəsində Mariya Stadnik rəqibi üzərində qələbə qazandı və Avropa Çempionatının qızıl medalına sahib oldu.

Amma həmin ilin iyununda [[Ümumdünya Güləş Birliyi|Beynəlxalq Güləş Federasiyası (FILA)]] Mariya Stadnikdən götürülən qan analizində qadağan olunan dərman preparatı hesab olunan furosemidin tapıldığını bildirdi və o, Avropa Çempionatında qazandığı qızıl medaldan məhrum edildi. Həmçinin ona bir il müddətinə beynəlxalq turnirlərdə mübarizə aparmamaq cəzası da verildi.

=== 2007-ci il: Azərbaycana gəlişi və Olimpiadaya vəsiqə qazanması ===
2007-ci ilin aprelində Mariya Stadnikin bir il müddətinə beynəlxalq turnirlərdə mübarizə aparmamaq cəzası başa çatdı. İlin əsas turniri sentyabrda baş tutacaq Dünya Çempionatı idi. Həmin turnir [[2008 Yay Olimpiya Oyunları|2008-ci il Olimpiadası]]na lisenziya verirdi. Amma yığmanın "bir nömrəsi" olmaq uğrunda gərgin rəqabət var idi. [[2004 Yay Olimpiya Oyunları|2004-cü il Olimpiadası]]nın qalibi olan [[İrina Merleni]] analıq məzuniyyətini başa vurmuşdu və idman formasını bərpa eləmişdi. Onun əsas məqsədi [[2008 Yay Olimpiya Oyunları|2008-ci il Olimpiadası]] idi. Komandanın məşqçiləri 18 yaşlı Mariya Stadnikin gənc və təcrübəsiz olduğunu və sentyabrda Dünya Çempionatına [[İrina Merleni]]nin yollanacağını bildirdilər. Əsas məqsədi [[2008 Yay Olimpiya Oyunları|2008-ci il Olimpiadası]]nda mübarizə aparmaq olan gənc Mariya Stadnik isə Ukrayna yığmasından ayrıldı. 2007-ci ildə Dünya Çempionatı [[Azərbaycan]]da baş tutacaqdı. Bu ərəfələrdə [[Azərbaycan Güləş Federasiyası|Azərbaycan Güləş Federasiyası (AGF)]] qadın güləşçilərdən ibarət Azərbaycan yığmasının formalaşdırılması üçün digər yığmalardan güləşçiləri heyətinə cəlb eləməyə başladı. [[Rusiya]]dan Mariya Kaçina, [[Latviya]]dan [[Olesya Zamula]], [[Belarus]]dan isə [[Yuliya Ratkeviç]] Azərbaycan yığmasının heyətinə cəlb edildi. [[Azərbaycan Güləş Federasiyası|Azərbaycan Güləş Federasiyası (AGF)]] Mariya Stadniki də Azərbaycan yığmasının heyətində mübarizə aparmağa dəvət etdi. Mariya Stadnik də həmin dəvəti qəbul etdi və bununla da o, Azərbaycan yığmasının heyətində beynəlxalq turnirlərdə mübarizə aparmağa başladı.

2007-ci ilin əsas turniri 16–24 sentyabrda baş tutan [[2007 Güləş üzrə Dünya Çempionatı|Dünya Çempionatı]] idi. [[Heydər Əliyev adına İdman Arenası]]nda baş tutan turnirdə Mariya Stadnik sentyabrın 21-də mübarizə apardı. Turnirin 1/32 final mərhələsində onun rəqibi [[Rumıniya]] nümayəndəsi Kristina Kroitoru oldu. Həmin görüşdə Mariya Stadnik rəqibi üzərində vaxtından əvvəl qələbə qazandı (6:0, 4:0) və 1/16 final mərhələsinə adladı. Bu mərhələdə onun rəqibi [[Cənubi Koreya]] nümayəndəsi Kim Hyun-Jo oldu. Bu görüşdə də Mariya Stadnik rəqibi üzərində vaxtından əvvəl qələbə qazandı (2:0, 8:0) və 1/8 final mərhələsinə adladı. Bu mərhələdə onun rəqibi Dünya və Avropa Çempionatının qalibi olan [[Almaniya]] nümayəndəsi Briqitte Vaqner oldu. Gərgin idman mübarizəsi şəraitində baş tutan görüşdə Mariya Stadnik rəqibinə 2:0 (1:0, 4:2) hesabı ilə qalib gəldi və çempionatın 1/4 final mərhələsinə adladı. Bu mərhələdə isə onun rəqibi [[2004 Yay Olimpiya Oyunları|2004-cü il Afina Olimpiadası]]nın finalçısı olan [[Yaponiya]] nümayəndəsi [[Çiharu İço]] oldu. Bu görüşdə gərgin idman mübarizəsi şəraitində baş tutdu. Nəticədə Mariya Stadnik rəqibinə 1:2 (1:0, 1:1, 1:1) hesabı ilə məğlub oldu və mübarizəni təsəlliverici qrupda davam etdi. Mariya Stadnik bu qrupun birinci görüşündə [[Amerika Birləşmiş Ştatları|ABŞ]] nümayəndəsi Stefani Murata ilə üz-üzə gəldi. Həmin görüşdə də Mariya Stadnik rəqibinə məğlub oldu (1:2, 1:1). Bu görüşdən sonra qadın güləşi üzrə Azərbaycan yığmasının baş məşqçisi [[Nazim Əlicanov]] müsahibəsində ''"referilərin qərarını ədalətsiz"'' adlandırdı. Nəticədə [[2007 Güləş üzrə Dünya Çempionatı|Dünya Çempionatı]]nı yeddinci pillədə başa vuran Mariya Stadnik [[2008 Yay Olimpiya Oyunları|2008-ci il Olimpiadası]]na vəsiqə qazandı. Bununla da o, [[Azərbaycan Olimpiya Oyunlarında|Olimpiya Oyunları]]na lisenziya qazanan birinci azərbaycanlı qadın güləşçi oldu.

Mariya Stadnik 2007-ci ilin sonlarında [[Donetsk (Ukrayna)|Donetsk]] şəhərində baş tutan beynəlxalq turnirdə mübarizə apardı və bütünc rəqibləri üzərində qələbə qazanaraq turnirin qalibi oldu.

=== 2008-ci il: Olimpiadalarda debüt və bürünc medal ===
2008-ci ilin əsas turniri 8–24 avqustda [[Çin Xalq Respublikası|Çin]]də baş tutacaq [[2008 Yay Olimpiya Oyunları|XXIX Yay Olimpiya Oyunları]] idi. Olimpiadaya ciddi hazırlaşan Mariya Stadnik altı ay ərzində bir sıra beynəlxalq turnirlərdə çıxış etdi. Mariya Stadnik əvvəlcə 24–28 yanvarda [[Rusiya]]da baş tutan İvan Yarıginin xatirəsinə həsr olunan beynəlxalq turnirdə mübarizə apardı. Əvvəlcə [[Rusiya]] nümayəndəsi Lyobov Solnihova, sonra isə [[Qazaxıstan]] nümayəndəsi Ulduz Eşimovaya qalib gələn Mariya Stadnik turnirin yarım-final mərhələsində məğlub oldu və mübarizəsini bürünc medal uğrunda görüşdə davam etdi. Bu görüşdə [[Birləşmiş Krallıq]] nümayəndəsi Yana Rattiqan üzərində qələbə qazanan Mariya Stadnik turnirin bürünc medalına sahib oldu.

Fevral ayında Mariya Stadnik qadın güləşçilərdən ibarət Azərbaycan yığması ilə birgə [[Belarus]]da təlim-məşq toplanışlarında oldu. Daha sonra isə o, 22–24 fevralda [[Kiyev]] şəhərində baş tutan beynəlxalq turnirdə mübarizə apardı. Finala gedən yolda bütün rəqiblərinə qalib gələn Mariya Stadnik həlledici görüşdə [[Amerika Birləşmiş Ştatları|ABŞ]] nümayəndəsi Klarissa Çun üzərində qələbə qazandı və turnirin qalibi oldu.

Daha sonra Mariya Stadnik 1–6 apreldə [[Finlandiya]]nın [[Tampere]] şəhərində baş tutan Avropa Çempionatında mübarizə apardı. 2 il əvvəl [[Rusiya]]da baş tutan turnirin qalibi olsa da, dopinqə görə titulundan məhrum edilən Mariya Stadnik bu səfər Avropa Çempionatının qalibi olmağa iddialı idi. Turnirin 1/8 final mərhələsində [[Rumıniya]] nümayəndəsi Kristina Kroitoruya (2:0), 1/4 final mərhələsində isə [[Ukrayna]] nümayəndəsi Alehsandra Koquta (6:5) qalib gələn Mariya Stadnik yarım-final mərhələsində [[Yunanıstan]] nümayəndəsi Fani Psata üzərində qələbə qazandı (4:1) və Avropa Çempionatının final görüşünə vəsiqə qazandı. Həlledici görüşdə onun rəqibi 2006-cı ildə Avropa Çempionatının qalibi olan [[Fransa]] nümayəndəsi Vanessa Bubryem oldu. Həmin görüşdə rəqibi üzərində 8:2 hesabı ilə qələbə qazanan Mariya Stadnik Avropa Çempionatının qızıl medalına sahib oldu. Bununla da o, Avropa Çempionatlarının qalibi olmağı bacaran birinci azərbaycanlı qadın güləşçi oldu.

Aprelin sonlarında Mariya Stadnik [[Odessa]] şəhərində baş tutan beynəlxalq turnirdə mübarizə apardı. Nəticədə bütün rəqibləri üzərində qələbə qazanan Mariya Stadnik beynəlxalq turnirin qalibi oldu.

Mariya Stadnikin növbəti turniri 26–30 iyunda baş tutan [[Heydər Əliyev]]in xatirəsinə həsr olunan Qızıl Qran-Pri beynəlxalq turniri oldu. Bütün rəqibləri üzərində qələbə qazanan Mariya Stadnik turnirin qızıl medalına sahib oldu.

Olimpiadadan əvvəl Mariya Stadnik iyulda [[Kosiçe]] şəhərində baş tutan gənclər arasında Avropa Çempionatında mübarizə apardı. Finala gedən yolda [[Polşa]] nümayəndəsi Angeliha Qlaba, [[Rusiya]] nümayəndəsi Elza Tazetdinovaya və [[İsveç]] nümayəndəsi Karolina Loevhvista qalib gələn Mariya Stadnik turnirin həlledici görüşündə [[Ukrayna]] nümayəndəsi Maryana Bezruha üzərində qələbə qazandı və gənclər arasında Avropa Çempionatının qalibi oldu. Bundan sonra bütün diqqətlər [[2008 Yay Olimpiya Oyunları|2008-ci il Olimpiadası]]na yönəldi.

**XXIX Yay Olimpiya Oyunları**

2008-ci ilin əsas turniri 8–24 avqustda [[Çin Xalq Respublikası|Çin]]də baş tutan [[2008 Yay Olimpiya Oyunları|XXIX Yay Olimpiya Oyunları]] idi. Qadın güləşçilərdən ibarət Azərbaycan yığmasının heyətinə üç güləşçi — Mariya Stadnik (-48 kq), [[Yelena Komarova]] (-55 kq) və [[Olesya Zamula]] (-62 kq) daxil edildi. İl ərzində Avropa Çempionatının və Qızıl Qran-Pri beynəlxalq turnirinin qalibi olan Mariya Stadnik avqustun 16-da mübarizə apardı.

Mariya Stadnikin 1/8 final mərhələsində rəqibi [[Kanada]] nümayəndəsi [[Karol Huyn]] oldu. Gərgin idman mübarizəsi şəraitində baş tutan görüşün birinci hissəsində Mariya Stadnik rəqibinə 4:5 hesabı ilə məğlub oldu. Görüşün növbəti hissəsində də rəqibinə məğlub olan (0:2) Mariya Stadnik olimpiada da final uğrunda mübarizəsini dayandırdı. [[Karol Huyn]] turnirin final görüşünə vəsiqə qazandıqından Mariya Stadnik təsəlliverici qrupda mübarizə apardı. Təsəlliverici qrupun birinci görüşündə onun rəqibi [[Cənubi Koreya]] nümayəndəsi Kim Hyu-Jo oldu. Görüşün birinci hissəsində Mariya Stadnik rəqibinə 1:0 hesabı ilə qalib gəldi. Görüşün növbəti hissəsi isə gərgin idman mübarizəsi şəraitində baş tutdu və nəticədə Mariya Stadnik rəqibinə 4:2 hesabı ilə qalib gəldi. Bununla da Mariya Stadnik olimpiadanın bürünc medal uğrunda görüşünə vəsiqə qazandı. Bu görüşdə onun rəqibi [[Qazaxıstan]] nümayəndəsi Tatyana Amanjol oldu. Görüşün birinci hissəsində 2:1, növbəti hissəsində isə 8:0 hesabları ilə qali gələn Mariya Stadnik [[2008 Yay Olimpiya Oyunları|XXIX Yay Olimpiya Oyunları]]nın bürünc medalına sahib oldu. Bununla da o, həm də [[Azərbaycan Olimpiya Oyunlarında|Olimpiya Oyunlarında medala sahib olan birinci azərbaycanlı qadın güləşçi]] oldu. Olimpiadanın qalibi [[Kanada]] nümayəndəsi [[Karol Hyun]], finalçısı [[Yaponiya]] nümayəndəsi [[Çiharu İço]] oldu. Digər bürünc medala isə Mariya Stadnikin [[Ukrayna]] yığmasından ayrılmasına səbəb olan rəqibi [[İrina Merleni]] oldu.

Mariya Stadnik təltitetmə mərasimindən sonra ''Azerisport.com'' idman portalına verdiyi müsahibəsində məqsədinin turnirin qızıl medalı olduğunu bildirdi.

[[Azərbaycan Prezidenti]] [[İlham Əliyev]]in 29 sentyabr 2008-ci il tarixli 3017 nömrəli Sərəncamına əsasən [[2008 Yay Olimpiya Oyunları|XXIX Yay Olimpiya Oyunları]]nda qazandığı nailiyyətlərə və [[Azərbaycanda idman|Azərbaycan idmanı]]nda xidmətlərinə görə Mariya Vasili qızı Stadnik [["Tərəqqi" medalı]] ilə təltif edildi. [[Gənclər və İdman Nazirliyi (Azərbaycan)|Gənclər və idman naziri]] [[Azad Rəhimov]]un 31.10.2008-ci il tarixli əmrinə əsasən isə Mariya Stadnika [[Azərbaycanın idman ustası]] adı verildi.

Olimpiadadan sonra Mariya Stadnik [[Yaponiya]]da baş tutan Dünya Çempionatında mübarizə aparmalı idi. Amma sentyabrın sonlarında Mariya Stadnik məşq zamanı [[onurğa sütunu]]ndan zədə aldı və 2008-ci ili başa vurmalı oldu.

2008-ci ilin nəticələrinə əsasən Mariya Stadnik [[Gənclər və İdman Nazirliyi (Azərbaycan)|Gənclər və İdman Nazirliyi]]nin versiyasına görə ilin ən yaxşı on idmançısından biri seçildi. Mariya Stadnik həmçinin Azerisport.com idman portalının oxucularının versiyasına görə 76 faiz səslə ilin ən yaxşı qadın idmançısı seçildi.

=== 2009-cu il: Dünya Çempionatında zəfər ===
Mariya Stadnikin olimpiadadan sonra birinci turniri 2009-cu ilin fevralında [[Kiyev]] şəhərində baş tutan beynəlxalq turnir oldu. Finala gedən yolda bütün rəqiblərinə qalib gələn Mariya Stadnik həlledici görüşdə ötən il olimpiadada məğlub olduğu [[Kanada]] nümayəndəsi [[Karol Huyn]] ilə üz-üzə gəldi. Bu səfər Mariya Stadnik rəqibi üzərində qələbə qazandı və beynəlxalq turnirin qalibi oldu.

2009-cu ilin birinci nüfuzlu turniri 31 mart-5 apreldə [[Litva]]nın [[Vilnüs]] şəhərində baş tutan Avropa Çempionatı oldu. Ötən il [[Finlandiya]]da Avropa Çempionatının qalibi olan Mariya Stadnik titulunu qorumağa iddialı idi. Mariya Stadnikin çempionatın 1/8 final mərhələsində rəqibi [[Rusiya]] nümayəndəsi Liliya Kasharova idi. Mariya Stadnik bu rəqibinə üç il əvvəl [[Rusiya]]da baş tutan Avropa Çempionatının final görüşündə qalib gəlsə də, sonradan həmin görüşün nəticələri [[Ümumdünya Güləş Birliyi|Beynəlxalq Güləş Federasiyası (FILA)]] tərəfindən ləğv edilmişdi. Gərgin idman mübarizəsi şəraitində baş tutan görüşdə Mariya Stadnik rəqibinə qalib gəldi (4:0, 5:4) və turnirin 1/4 final mərhələsinə adladı. Bu mərhələdə onun rəqibi [[Ukrayna]] nümayəndəsi Mariya Livaç oldu. Bu görüşdə Mariya Stadnik rəqibi üzərində inamlı qələbə qazandı (4:0, 2:0) və turnirin yarım-final mərhələsinə adladı. Bu mərhələdə onun rəqibi [[Polşa]] nümayəndəsi İvona Mathovsha oldu. Həmin görüşdə də Mariya Stadnik rəqibinə qalib gəldi (4:0, 1:0) və Avropa Çempionatının final görüşünə vəsiqə qazandı. Həlledici görüşdə onun rəqibi [[Rumıniya]] nümayəndəsi Ester Dobre oldu. Final görüşündə də Mariya Stadnik rəqibi üzərində inamlı qələbə qazandı. Görüşün birinci hissəsində rəqibinə 6:0 hesabı ilə qalib gələn Mariya Stadnik növbəti hissədə cəmi 25 saniyə ərzində rəqibi üzərində 8:0 hesabı ilə qələbə qazandı və vaxtından əvvəl görüşün qalibi oldu. Bununla da Mariya Stadnik növbəti dəfə Avropa Çempionatının qızıl medalına sahib oldu.

Avropa Çempionatından sonra Mariya Stadnik 16–20 iyulda baş tutan [[Heydər Əliyev]]in xatirəsinə həsr olunan Qızıl Qran-Pri beynəlxalq turnirində mübarizə apardı. Bir il əvvəl turnirin qalibi olan Mariya Stadnik bu səfərdə qızıl medala iddialı idi. Mariya Stadnik əvvəlcə 1/8 final mərhələsində [[Rumıniya]] nümayəndəsi Kristina Kroitoruya (2:0, 4:0), sonra isə 1/4 final mərhələsində [[Qazaxıstan]] nümayəndəsi Ulduz Eşimovaya (1:0, 4:1) qalib gəldi və turnirin yarım-final mərhələsinə adladı. Bu mərhələdə onun rəqibi [[Yaponiya]] nümayəndəsi Sahamato Mahiho oldu. Gərgin idman mübarizəsi şəraitində baş tutan görüşdə Mariya Stadnik rəqibinə məğlub oldu və mübarizəni bürünc medal uğrunda görüşdə davam etdi. Bu görüşdə isə Mariya Stadnik [[Kanada]] nümayəndəsi Lindse Raşton üzərində qələbə qazandı (4:0, 4:1) və Qızıl Qran-Pri beynəlxalq turnirinin bürünc medalına sahib oldu.

Dünya Çempionatından əvvəl Mariya Stadnik 12–14 avqustda [[Polşa]]nın [[Varşava]] şəhərində baş tutan beynəlxalq turnirdə mübarizə apardı. Finala gedən yolda [[Finlandiya]] nümayəndəsi Savola Sarianaya və [[Ukrayna]] nümayəndəsi Lyudmila Baluşhinaya qalib gələn Mariya Stadnik həlledici görüşdə [[Rusiya]] nümayəndəsi Larisa Oorjah üzərində qələbə qazandı və turnirin qalibi oldu.

2009-cu ilin əsas turniri 20–28 sentyabrda [[Herninq]] şəhərində baş tutan [[2009 Güləş üzrə Dünya Çempionatı|Dünya Çempionatı]] idi. Mariya Stadnik turnirdən əvvəl qadın güləşçilərdən ibarət Azərbaycan yığmasının heyətində təlim-məşq toplanışlarında oldu. Çempionatdan on gün əvvəl elan olunan heyətə yığmanın lideri Mariya Stadnik də daxil edildi. Mariya Stadnik turnirdə sentyabrın 23-də mübarizə apardı. Mariya Stadnikin birinci rəqibi [[Belarus]] nümayəndəsi Tatyana Qurnoviç oldu. Həmin görüşün birinci hissəsindəcə (1:20 dəqiqə) Mariya Stadnik rəqibi üzərində təmiz qələbə qazandı və 1/8 final mərhələsinə adladı. Bu mərhələdə onun rəqibi [[İspaniya]] nümayəndəsi Sara Sançez oldu. Bu görüşdə isə Mariya Stadnik cəmi 18 saniyə ərzində rəqibi üzərində qələbə qazandı və 1/4 final mərhələsinə adladı. Bu mərhələdə onun rəqibi [[Ukrayna]] nümayəndəsi Lyudmila Baluşha oldu. Gərgin idman mübarizəsi şəraitində baş tutan görüşdə Mariya Stadnik qalib gəldi (4:4, 4:2) və turnirin yarım-final mərhələsinə adladı. Finala gedən yolda onun rəqibi [[Birləşmiş Krallıq]] nümayəndəsi Yana Rattiqan oldu. Yana Rattiqan həm də onun [[baldız]]ı idi. Həmin görüşdə Mariya Stadnik inamlı qələbə qazandı (2:0, 6:0) və Dünya Çempionatının final görüşünə vəsiqə qazandı. Həlledici görüşdə onun rəqibi [[Rusiya]] nümayəndəsi Larisa Oorjah oldu. Mariya Stadnik bu rəqibini avqustda [[Polşa]]da baş tutan beynəlxalq turnirin final görüşündə məğlub eləmişdi. Bu səfərdə Mariya Stadnik rəqibi üzərində qələbə qazandı (4:0, 2:0) və bununla da [[2009 Güləş üzrə Dünya Çempionatı|Dünya Çempionatı]]nın qalibi oldu. Bu minvalla o, həm də [[Arif Abdullayev]] və [[Fərid Mansurov]]dan sonra Dünya Çempionatının qalibi olmağı bacaran üçüncü azərbaycanlı güləşçi, həmçinin birinci azərbaycanlı qadın güləşçi oldu.

2009-cu il ərzində Avropa və Dünya Çempionatlarının qalibi olan, [[Kiyev]]də və [[Varşava]]da baş tutan beynəlxalq turnirlərdə qızıl medallara sahib olan Mariya Stadnik [[Gənclər və İdman Nazirliyi (Azərbaycan)|Gənclər və İdman Nazirliyi]]nin versiyasına görə ilin ən yaxşı on idmançısından biri seçildi. Mariya Stadnik həmçinin Azerisport.com idman portalının oxucularının versiyasına görə isə 56 faiz səslə növbəti dəfə ilin ən yaxşı qadın idmançısı seçildi.

Dünya Çempionatında qələbədən sonra 20 yaşlı Mariya Stadnik ana olmaq üçün müvəqqəti olaraq idmandan uzaqlaşdı. Mariya Stadnik 2010-cu ildə [[Azərbaycan]]da baş tutacaq Avropa Çempionatında və [[Rusiya]]da baş tutacaq Dünya Çempionatında mübarizə aparmayacağını, idman formasını 2011-ci ildə bərpa edəcəyini bildirdi. 2010-cu il iyulun 22-də Mariya Stadnikin oğlu dünyaya gəldi.

=== 2011-ci il: Üçüncü dəfə Avropa çempionluğu ===
Mariya Stadnik 2011-ci ildə məşqlərini bərpa etdi. Onun analıq məzuniyyətindən sonra mübarizə apardığı birinci turnir 11–14 fevralda [[İstanbul]]da baş tutan [[Yaşar Doğu]]nun xatirəsinə həsr olunan beynəlxalq turnir idi. Əvvəlcə [[Türkiyə]] nümayəndəsi Filiz Çıhrıhçı, sonra isə digər [[Türkiyə]] nümayəndəsi Burcu Kebiç üzərində qələbə qazanan Mariya Stadnik final görüşündə [[Qırğızıstan]] nümayəndəsi Mixrniso Nurmatovaya qalib gəldi və [[Yaşar Doğu]]nun xatirəsinə həsr olunan beynəlxalq turnirin qalibi oldu.

2011-ci ilin əsas turnirlərindən biri 28 mart-4 apreldə [[Almaniya]]nın [[Dortmund]] şəhərində baş tutan Avropa Çempionatı idi. Mariya Stadnik turnirin 1/8 final mərhələsində rəqibi [[İspaniya]] nümayəndəsi Sara Sançez idi. Həmin görüşdə Mariya Stadnik rəqibi üzərində inamlı qələbə qazandı (4:0, 6:0) və 1/4 final mərhələsinə adladı. Bu mərhələdə onun rəqibi [[Birləşmiş Krallıq]] nümayəndəsi Yana Rattiqan idi. Bu görüşdə də Mariya Stadnik inamlı qələbə qazandı (4:0, 4:0) və çempionatın yarım-final mərhələsinə adladı. Finala gedən yolda onun rəqibi [[Polşa]] nümayəndəsi İvona Mathovsha oldu. Gərgin idman mübarizəsi şəraitində baş tutan görüşdə Mariya Stadnik rəqibinə qalib gəldi (4:0, 4:4) və üçüncü dəfə Avropa Çempionatının final görüşünə vəsiqə qazandı. Həlledici görüşdə onun rəqibi [[Ukrayna]] nümayəndəsi Kristina Daranutsa oldu. Bu görüşdə Mariya Stadnik rəqibi üzərində vaxtından əvvəl qələbə qazandı və üçüncü dəfə Avropa Çempionatının qızıl medalına sahib oldu. Bununla da o, [[Namiq Abdullayev]] və [[Xetaq Qazyumov]]dan sonra üç dəfə Avropa Çempionatının qalibi olmağı bacaran üçüncü azərbaycanlı güləşçi oldu. Çempionatdan sonra Mariya Stadnik müsahibəsində ''"Avropa Çempionatlarında ciddi rəqibləri"'' olmadığını bildirdi.

Dünya Çempionatından əvvəl Mariya Stadnik bir sıra beynəlxalq turnirlərdə mübarizə apardı Əvvəlcə o, [[Avstriya]]nın [[Qoetsiz]] şəhərində baş tutan "Austrian Ladies Open" beynəlxalq turnirində mübarizə apardı. Nəticədə Mariya Stadnik turnirin final görüşündə [[Polşa]] nümayəndəsi Yulita Omilusih üzərində qələbə qazandı və turnirin qalibi oldu.

Dünya Çempionatına hazırlıq mərhələsi çərçivəsində sonuncu turnir 8–10 iyulda baş tutan [[Heydər Əliyev]]in xatirəsinə həsr olunan beynəlxalq turnir idi. Bu turnirdə mübarizə aparacaq Azərbaycan yığmasının heyətinə Mariya Stadnik də cəlb edildi. Əvvəlcə [[Birləşmiş Krallıq]] nümayəndəsi Yana Rattiqana, sonra isə [[Qırğızıstan]] nümayəndəsi Mixrniso Nurmatovaya qalib gələn Mariya Stadnik final görüşündə [[Ukrayna]] nümayəndəsi Olehsandra Koqut üzərində qələbə qazandı və Qızıl Qran-Pri beynəlxalq turnirinin qalibi oldu.

2011-ci ilin əsas turniri 12–18 sentyabrda [[İstanbul]] şəhərində baş tutan Dünya Çempionatı idi. Həmin turnir 2012-ci ildə [[London]] şəhərində ([[Birləşmiş Krallıq]]) baş tutacaq [[2012 Yay Olimpiya Oyunları|XXX Yay Olimpiya Oyunları]]na lisenziya verirdi. Karyerasında üçüncü dəfə Dünya Çempionatında mübarizə aparacaq Mariya Stadnik turnirdən əvvəl "güclü rəqiblərə baxmayaraq turnirin qalibi olmaq üçün İstanbula yollandığını" bildirmişdi. Mariya Stadnik çempionatda sentyabrın 14-də mübarizə apardı. Onun 1/32 final mərhələsində rəqibi [[Argentina]] nümayəndəsi Patrisia Bermudez oldu. Həmin görüşdə Mariya Stadnik rəqibi üzərində inamlı qələbə qazandı (6:0, 2:0) və turnirin 1/16 final mərhələsinə adladı. Bu mərhələdə onun rəqibi [[Qazaxıstan]] nümayəndəsi Ulduz Eşimova oldu. Bu görüşdə də Mariya Stadnik qalib gəldi (4:0, 2:0) və növbəti mərhələyə adladı. 1/8 final mərhələsində onun rəqibi [[Venesuela]] nümayəndəsi Mayelis Karipa oldu. Həmin görüşdə Mariya Stadnik rəqibi üzərində vaxtından əvvəl qələbə qazandı (5:0, 6:0) və turnirin 1/4 final mərhələsinə adladı. Bu mərhələdə onun rəqibi 2008-ci il Dünya Çempionatının qalibi olan [[Amerika Birləşmiş Ştatları|ABŞ]] nümayəndəsi Klarissa Çun oldu. Bu görüşdə də Mariya Stadnik rəqibinə qalib gəldi (3:1, 3:0) və çempionatın yarım-final mərhələsinə adladı. Finala gedən yolda onun rəqibi [[Kolumbiya]] nümayəndəsi Karolina Kastillo oldu. Həmin görüşdə Mariya Stadnik rəqibi üzərində vaxtından əvvəl asan qələbə qazandı (6:0, 4:0) və növbəti dəfə Dünya Çempionatının final görüşünə vəsiqə qazandı. Həlledici görüşdə onun rəqibi [[Yaponiya]] nümayəndəsi [[Hitomi Obara]] oldu. [[Hitomi Obara]] yeddi dəfə Dünya Çempionatlarının qalibi olan təcrübəli və titullu güləşçi oldu. Mübarizə apardığı son beş turnirin hamısında qızıl medala sahib olan Mariya Stadnik sonuncu dəfə 2009-cu ilin iyununda məğlub olmuşdu. Final görüşü gərgin idman mübarizəsi şəraitində baş tutdu. Görüşün birinci hissəsində Mariya Stadnik rəqibinə 3:2 hesabı ilə qalib gəlsə də, görüşün növbəti hissəsində [[Hitomi Obara]] rəqibi üzərində minimal hesabla qələbə qazandı (1:0). Həlledici hissədə də [[Hitomi Obara]] Mariya Stadnikdən minimal hesabla üstün oldu (1:0) və final görüşünün qalibi oldu. Mariya Stadnik isə Dünya Çempionatının gümüş medalına sahib oldu və bir il sonra baş tutacaq [[2012 Yay Olimpiya Oyunları|London Olimpiadası]]na vəsiqə qazandı.

Mariya Stadnik üçün 2011-ci ilin son turniri [[Birləşmiş Krallıq]]ın [[London]] şəhərində baş tutan FILA Test Turniri oldu. Final görüşündə [[Almaniya]] nümayəndəsi Alexandra Enqelhardta qalib gələn Mariya Stadnik turnirin qalibi oldu.

2011-ci il ərzində Avropa Çempionatının qızıl, Dünya Çempionatının isə gümüş medalına sahib olan Mariya Stadnik [[Gənclər və İdman Nazirliyi (Azərbaycan)|Gənclər və İdman Nazirliyi]]nin versiyasına görə ilin ən yaxşı on idmançısından biri seçildi. Azerisport.com idman portalının oxucularına görə isə o, ilin ən yaxşı qadın idmançısı seçildi.

=== 2012-ci il: London Olimpiadasında final ===
2012-ci ilin fevralında [[Ümumdünya Güləş Birliyi|Beynəlxalq Güləş Federasiyası (FILA)]] tərəfindən Mariya Stadnik 2011-ci ilin ən yaxşı qadın güləşçisi seçildi. Mariya Stadnik bu adı qazanan üçüncü azərbaycanlı güləşçi oldu. Bundan əvvəl 2010-cu ildə [[Xetaq Qazyumov]] və 2011-ci ildə [[Şərif Şərifov (güləşçi)|Şərif Şərifov]] da bu adı qazanmışdı.

Mariya Stadnik üçün 2012-ci il [[2012 Yay Olimpiya Oyunları|London Olimpiadası]]na görə əhəmiyyətli il idi. Olimpiadadan əvvəl Mariya Stadnik bir sıra beynəlxalq turnirlərdə mübarizə apardı, Azərbaycan yığması ilə birgə təlim-məşq toplanışlarında oldu. 2012-ci ildə Mariya Stadnikin birinci turniri 14–16 fevralda [[Kiyev]] şəhərində baş tutan beynəlxalq turnir oldu. Finala gedən yolda bütün rəqibləri üzərində qələbə qazanan Mariya Stadnik həlledici görüşdə prinsipial rəqibi olan [[İrina Merleni]] ilə üz-üzə gəldi. Stadnik və Merleni birinci dəfə beynəlxalq turnirlərdə üz-üzə gəlirdi. Həmin görüş Mariya Stadnik üçün əhəmiyyətli idi. Məhz beş il əvvəl [[İrina Merleni]] ilə rəqabətə görə o, yığmadan ayrılmışdı. Final görüşü gərgin idman mübarizəsi şəraitində baş tutdu. Görüşün birinci hissəsində Mariya Stadnik rəqibinə minimal hesabla qalib gəldi (1:0). Görüşün növbəti hissəsində də rəqibindən minimal hesabla (1:0) üstün olan Mariya Stadnik beynəlxalq turnirin qalibi oldu. Mariya Stadnik final görüşündən sonra müsahibəsində [[İrina Merleni]]nin güləş fəlsəfəsinə bələd olduğunu bildirdi.

2012-ci ilin martında [[Serbiya]]nın [[Belqrad]] şəhərində Avropa Çempionatı baş tutdu. Üç dəfə Avropa Çempionatının qalibi olan Mariya Stadnik bu səfər turnirdə mübarizə aparmadı və qadın güləşçilərdən ibarət Azərbaycan yığmasının baş məşqçisi Rövşən Umudov onu [[Mərziqet Bəhəmmədova]] ilə əvəzlədi. Bundan sonra bütün diqqətlər olimpiada da oldu.

Mariya Stadnikin Olimpiadadan əvvəl sonuncu turniri mayda [[Almaniya]]nın [[Dormaqen]] şəhərində baş tutan Almaniya Qran-Prisi turniri oldu. Nəticədə Mariya Stadnik turnirin final görüşündə [[Polşa]] nümayəndəsi Yulita Omilusih üzərində qələbə qazandı və turnirin qalibi oldu.

**XXX Yay Olimpiya Oyunları**

2012-ci ilin əsas turniri 25 iyul-12 avqustda [[Birləşmiş Krallıq]]ın [[London]] şəhərində baş tutan [[2012 Yay Olimpiya Oyunları|XXX Yay Olimpiya Oyunları]] idi. Dörd il əvvəl [[Çin Xalq Respublikası|Çin]]də olimpiadanın bürünc medalına sahib olan Mariya Stadnik ötən dörd il ərzində Dünya və Avropa Çempionatlarının, beynəlxalq turnirlərin qalibi oldu. Mariya Stadnik bu səfər [[2012 Yay Olimpiya Oyunları|London Olimpiadası]]nın favoritlərindən biri hesab olunurdu.

Mariya Stadnik [[2012 Yay Olimpiya Oyunları|London Olimpiadası]]nda avqustun 8-də mübarizə apardı. Təsnifat mərhələsindən azad olan Mariya Stadnikin 1/8 final mərhələsində rəqibi [[Amerika Birləşmiş Ştatları|ABŞ]] nümayəndəsi Klarissa Çun oldu. Klarissa Çun 2008-ci ildə Dünya Çempionatının qalibi olmuşdu. Bundan əvvəl Mariya Stadnik Klarissa Çun ilə 2008 və 2011-ci illərdə üz-üzə gəlmişdi və hamısında qələbə qazanmışdı. Bu səfər də qalib gələn tərəf Mariya Stadnik oldu. Görüşün birinci hissəsində 2:0 hesabı ilə qalib gələn Mariya Stadnik növbəti hissədə rəqibi üzərində 4:0 hesabı ilə qələbə qazandı və turnirin 1/4 final mərhələsinə adladı. Bu mərhələdə onun rəqibi [[Polşa]] nümayəndəsi İvona Mathovsha oldu. Karyerası ərzində İvona Mathovshanın ən ciddi uğuru 2012-ci ildə Avropa Çempionatının qalibi olmaq idi. Bundan əvvəl Mariya Stadnik İvona Mathovsha ilə 2009 və 2011-ci illərdə üz-üzə gəlmişdi və hamısında qalib gəlmişdi. Bu səfər də qalib gələn tərəf Mariya Stadnik oldu. Görüşün birinci hissəsində 2:0 hesabı ilə qalib gələn Mariya Stadnik növbəti hissədə rəqibi üzərində 4:1 hesabı ilə qələbə qazandı və olimpiadanın yarım-final mərhələsinə adladı. Bu mərhələdə onun rəqibi isə [[İrina Merleni]] oldu. Mariya Stadnik prinsipial rəqibi ilə bu səfər olimpiada finalı uğrunda mübarizə aparmalı idi. Mariya Stadnik və [[İrina Merleni]] bir dəfə — olimpiadadan altı ay əvvəl [[Kiyev]]də üz-üzə gəlmişdi və onda Mariya Stadnik rəqibinə qalib gəlmişdi. Bu səfər də görüş gərgin idman mübarizəsi şəraitində baş tutdu. Görüşün birinci hissəsində Mariya Stadnik minimal hesabla qalib gəldi — 1:0. Görüşün növbəti hissəsində də Mariya Stadnik rəqibindən üstün oldu — 4:0. Bununla da Mariya Stadnik [[2012 Yay Olimpiya Oyunları|London Olimpiadası]]nın final görüşünə vəsiqə qazandı.

Həlledici görüşdə Mariya Stadnikin rəqibi [[Yaponiya]] nümayəndəsi [[Hitomi Obara]] oldu. Mariya Stadnik 8 dəfə Dünya Çempionatının qalibi olan [[Hitomi Obara]] ilə bir dəfə — bir il əvvəl [[İstanbul]]da baş tutan Dünya Çempionatının final görüşündə üz-üzə gəlmişdi və onda [[Hitomi Obara]] rəqibinə qalib gəlmişdi. Bu səfər də final görüşü gərgin idman mübarizəsi şəraitində baş tutdu. Mariya Stadnik görüşün birinci hissəsində rəqibi üzərində 4:0 hesabı ilə inamlı qələbə qazandı. Görüşün növbəti hissəsində isə [[Hitomi Obara]] rəqibinə minimal hesabla qalib gəldi (1:0). Bu da görüşün taleyində həlledici məqamlardan biri oldu. Psixoloji üstünlüyü ələ alan [[Hitomi Obara]] görüşün üçüncü hissəsində də rəqibinə qalib gəldi (2:0) və olimpiadanın qalibi oldu. Mariya Stadnik isə [[2012 Yay Olimpiya Oyunları|XXX Yay Olimpiya Oyunları]]nın gümüş medalına sahib oldu. Mariya Stadnik həm də 2 dəfə Olimpiya Oyunlarının medalına sahib olmağı bacaran dördüncü azərbaycanlı idmançı oldu. Qadın güləşçilərdən ibarət Azərbaycan yığmasının baş məqşçisi [[Məhəmməd Əliömərov]] final görüşündən sonra müsahibəsində bunları bildirdi: ''"Mariya Stadnik final görüşünə yaxşı başlamışdı. Birinci hissədə fəal idi. Başa düşə bilmirəm, niyə növbəti hissədə belə güləşmədi."'' Mariya Stadnik isə təltifetmə mərasimindən dərhal sonra müsahibəsində bunları bildirdi: ''"mən gümüş medalı qazanmadım, qızıl medalı itirdim. Rəqibimdən üstün idim. Amma məğlub oldum. Növbədə Rio-de-Janeyro Olimpiadası var."'' Həmçninin olimpiadanın qalibi olan [[Hitomi Obara]] müsahibəsində ''"Mariya Stadnikin layiqli rəqib olduğunu"'' bildirdi.

[[Azərbaycan Prezidenti]] [[İlham Əliyev]]in 31 sentyabr 2012-ci il tarixli 2399 nömrəli Sərəncamına əsasən [[2012 Yay Olimpiya Oyunları|XXX Yay Olimpiya Oyunları]]nda qazandığı nailiyyətlərə və Azərbaycan idmanında xidmətlərinə görə Mariya Vasili qızı Stadnik [[Azərbaycan Respublikası Prezidentinin fəxri diplomu|Azərbaycan Prezidentinin fəxri diplomu]] ilə təltif edildi. Mariya Stadnik həm də [[Gənclər və İdman Nazirliyi (Azərbaycan)|Gənclər və İdman Nazirliyi]]nin versiyasına görə 2012-ci ilin ən yaxşı 20 idmançısından biri seçildi.

[[2012 Yay Olimpiya Oyunları|London Olimpiadası]]nda sonra Mariya Stadnik növbəti dəfə ana olmaq üçün müvəqqəti olaraq idmandan uzaqlaşdı. Mariya Stadnik 2013-cü il ərzində baş tutan beynəlxalq turnirlərdə, Dünya və Avropa Çempionatlarında mübarizə aparmadı. 2013-cü il mayın 24-də Mariya Stadnikin qızı dünyaya gəldi.

=== 2014-cü il: Finlandiyada qazanılan dördüncü Avropa çempionluğu ===
Tədricən idman formasını bərpa edən Mariya Stadnik 2014-cü ildən beynəlxalq turnirlərdə mübarizə aparmağa başladı. Analıq məzuniyyətdən sonra Mariya Stadnikin birinci turniri 8–10 fevralda [[Fransa]]nın [[Paris]] şəhərində baş tutan Qran-Pri turniri oldu. Mariya Stadnik turnirin 1/8 final mərhələsində [[Amerika Birləşmiş Ştatları|ABŞ]] nümayəndəsi [[Klarissa Çun]] ilə üz-üzə gəldi. Həmin görüşdə Mariya Stadnik rəqibinə 6:2 hesabı ilə qalib gəldi və 1/4 final mərhələsinə adladı. Bu mərhələdə onun rəqibi [[İsveç]] nümayəndəsi Cosefine Fredrihsen oldu. Bu görüşdə Mariya Stadnik rəqibi üzərində 10:2 hesabı ilə qələbə qazandı və turnirin yarım-final mərhələsinə adladı. Bu mərhələdə isə onun rəqibi [[Fransa]] nümayəndəsi Julie Sabatie oldu. Bu görüşdə Mariya Stadnik rəqibi üzərində vaxtından əvvəl 10:0 hesabı ilə qələbə qazandı və Paris Qran-Prisinin final görüşünə vəsiqə qazandı. Həlledici görüşdə onun rəqibi [[Kanada]] nümayəndəsi Cessiha McDonald oldu. Gərgin idman mübarizəsi şəraitində baş tutan görüşdə Mariya Stadnik rəqibinə 5:4 hesabı ilə qalib gəldi və Paris Qran-Prisinin qalibi oldu.


2014-cü ilin əsas turnirlərində biri apreldə baş tutacaq Avropa Çempionatı idi. Mariya Stadnik bu turnirə qadın güləşçilərdən ibarət Azərbaycan yığmasının heyətində [[Kiyev]]də hazırlaşdı.

Avropa Çempionatından əvvəl Mariya Stadnik 1–2 martda [[İsveç]]in [[Klippan]] şəhərində baş tutan Klippan Lady Open beynəlxalq turnirində mübarizə apardı. Mariya Stadnik turnirin 1/16 final mərhələsində [[Amerika Birləşmiş Ştatları|ABŞ]] nümayəndəsi Allena Somera ilə üz-üzə gəldi. Həmin görüşdə Mariya Stadnik rəqibinə 11:0 hesabı ilə qalib gəldi və 1/8 final mərhələsinə adladı. Bu mərhələdə onun rəqibi [[Norveç]] nümayəndəsi Silje Kippernes oldu. Bu görüşdə Mariya Stadnik rəqibi üzərində 10:0 hesabı ilə qələbə qazandı və 1/4 final mərhələsinə adladı. Bu mərhələdə onun rəqibi [[Bolqarıstan]] nümayəndəsi Elitsa Yanhova oldu. Üçüncü görüşündə də Mariya Stadnik rəqibinə vaxtından əvvəl qalib gəldi (10:0) və turnirin yarım-final mərhələsinə adladı. Bu mərhələdə isə onun rəqibi [[Amerika Birləşmiş Ştatları|ABŞ]] nümayəndəsi Alisa Lampe oldu. Bu görüşdə Mariya Stadnik rəqibi üzərində 10:4 hesabı ilə qələbə qazandı və turnirin final görüşünə vəsiqə qazandı. Həlledici görüşdə onun rəqibi [[Amerika Birləşmiş Ştatları|ABŞ]] nümayəndəsi Vihtoriya Antoni oldu. Bu görüşdə də Mariya Stadnik rəqibi üzərində vaxtından əvvəl 11:0 hesabı ilə qələbə qazandı və Klippan Lady Open beynəlxalq turnirinin qalibi oldu. Avropa Çempionatından əvvəl qadın güləşçilərdən ibarət Azərbaycan yığması [[Belarus]]da təlim-məşq toplanışlarında oldu.

2014-cü ilin əsas turnirlərindən biri 1–6 apreldə [[Finlandiya]]nın [[Vantaa]] şəhərində baş tutan Avropa Çempionatı oldu. Karyerası ərzində beşinci dəfə Avropa Çempionatında mübarizə aparan Mariya Stadnikin 1/8 final mərhələsində rəqibi [[Rusiya]] nümayəndəsi Nadejda Federova idi. Həmin görüşdə Mariya Stadnik rəqibi üzərində 14:2 hesabı ilə qələbə qazandı və 1/4 final mərhələsinə adladı. Bu mərhələdə onun rəqibi [[Macarıstan]] nümayəndəsi Mersedes Deneş oldu. Bu görüşdə Mariya Stadnik rəqibinə 10:0 hesabı ilə qalib gəldi və turnirin yarım-final mərhələsinə adladı. Finala gedən yolda onun rəqibi [[Rumıniya]] nümayəndəsi Madalina Linquraru oldu. Bu görüşdə də Mariya Stadnik rəqibi üzərində asan qələbə qazandı (11:0) və çempionatın final görüşünə vəsiqə qazandı. Həlledici görüşdə isə onun rəqibi [[Ukrayna]] Natalya Pulhovsha oldu. Final görüşündə də Mariya Stadnik vaxtından əvvəl asan qələbə qazandı (11:0) və dördüncü dəfə Avropa Çempionatının qızıl medalına sahib oldu. Dörd görüşün üçündə vaxtından əvvəl qalib gələn Mariya Stadnik həm də dörd dəfə Avropa Çempionatının qalibi olmağı bacaran birinci azərbaycanlı güləşçi oldu.

Sentyabrda baş tutacaq Dünya Çempionatına hazırlıq məqsədilə Mariya Stadnik iyunda [[Almaniya]]nın [[Dormanqen]] şəhərində baş tutan Almaniya Qran-Prisində mübarizə apardı. Mariya Stadnik turnirin 1/16 final mərhələsində [[Polşa]] nümayəndəsi İvona Mathovsha ilə üz-üzə gəldi. Həmin görüşdə Mariya Stadnik rəqibinə 10:0 hesabı ilə qalib gəldi və 1/8 final mərhələsinə adladı. Bu mərhələdə onun rəqibi [[Kanada]] nümayəndəsi Cessiha McDonald oldu. Bu görüşdə Mariya Stadnik rəqibi üzərində 16:5 hesabı ilə qələbə qazandı və 1/4 final mərhələsinə adladı. Bu mərhələdə onun rəqibi [[Rusiya]] nümayəndəsi Yelena Vostrihova oldu. Üçüncü görüşündə də Mariya Stadnik rəqibinə qalib gəldi (8:0) və turnirin yarım-final mərhələsinə adladı. Bu mərhələdə isə onun rəqibi [[Kanada]] nümayəndəsi Jasmin Mian oldu. Bu görüşdə Mariya Stadnik rəqibi üzərində 11:0 hesabı ilə qələbə qazandı və turnirin final görüşünə vəsiqə qazandı. Həlledici görüşdə onun rəqibi [[Almaniya]] nümayəndəsi Keti Bumqartner oldu. Final görüşündə də Mariya Stadnik rəqibi üzərində qələbə qazandı (4:0) və Almaniya Qran-Prisinin qızıl medalına sahib oldu.

Dünya Çempionatına hazırlığın son mərhələsi [[Kiyev]] şəhərində baş tutan təlim-məşq toplanışları və 25–28 iyulda baş tutacaq [[Heydər Əliyev]]in xatirəsinə həsr olunan Qızıl Qran-Pri beynəlxalq turniri idi. Mariya Stadnik Qızıl Qran-Pri turnirinin 1/8 final mərhələsində [[Niderland]] nümayəndəsi Cessiha Blazsha üzərində təmiz qələbə qazandı və 1/4 final mərhələsinə adladı. Bu mərhələdə onun rəqibi [[Qazaxıstan]] nümayəndəsi Tatyana Amanjol oldu. Bu görüşdə Mariya Stadnik rəqibinə vaxtından əvvəl 11:0 hesabı ilə qalib gəldi və turnirin yarım-final mərhələsinə adladı. Finala gedən yolda onun rəqibi [[Yaponiya]] nümayəndəsi Yuhi İrie oldu. Həmin görüşdə də Mariya Stadnik rəqibi üzərində qələbə qazandı (12:1) və turnirin final görüşünə vəsiqə qazandı. Həlledici görüşdə onun rəqibi [[Rusiya]] nümayəndəsi Yelena Vostrihova oldu. Final görüşündə Mariya Stadnik rəqibi üzərində təmiz qələbə qazandı və üçüncü dəfə Qızıl Qran-Pri beynəlxalq turnirinin qalibi oldu.

2014-cü ilin əsas turniri 8–14 sentyabrda [[Daşkənd]] şəhərində baş tutan Dünya Çempionatı oldu. Karyerası ərzində dördüncü dəfə Dünya Çempionatında mübarizə aparan Mariya Stadnik turnirin qalibi olmağa iddialı idi. Analıq məzuniyyətdən sonra idman formasını bərpa edən Mariya Stadnik 2014-cü il ərzində mübarizə apardığı bütün turnirlərin qalibi olmuşdu. Mariya Stadnik turnirin 1/16 final mərhələsində [[Birləşmiş Krallıq]] nümayəndəsi [[Yana Rattiqan]] ilə üz-üzə gəldi. Həmin görüşdə Mariya Stadnik rəqibi üzərində vaxtından əvvəl 11:0 hesabı ilə qələbə qazandı və 1/8 final mərhələsinə adladı. Bu mərhələdə onun rəqibi [[Çin Xalq Respublikası|Çin]] nümayəndəsi Le Çun oldu. Bu görüşdə də Mariya Stadnik rəqibinə qalib gəldi (8:0) və 1/4 final mərhələsinə adladı. Bu mərhələdə onun rəqibi [[Argentina]] nümayəndəsi Patrisia Bermudez oldu. Üçüncü görüşündə də Mariya Stadnik rəqibi üzərində inamlı qələbə qazandı (10:0) və turnirin yarım-final mərhələsinə adladı. Finala gedən yolda onun rəqibi [[Polşa]] nümayəndəsi İvona Mathovsha oldu. Bundan əvvəl Mariya Stadnik və İvona Mathovsha dörd dəfə üz-üzə gəlmişdi və bütün görüşlərdə Mariya Stadnik inamlı qələbə qazanmışdı. Bu səfər isə görüş gərgin idman mübarizəsi şəraitində baş tutdu. Görüşün birinci hissəsində Mariya Stadnik rəqibinə 2:0 hesabı ilə qalib gəldi. Görüşün növbəti hissəsinin əvvəllərində isə Mariya Stadnik hesabı 4:0 etdi. Mariya Stadnikin növbəti dəfə qələbə qazanacağını gözlənilən halda, rəqibi İvona Mathovsha geri dönüş etdi. Əvvəlcə hesabı bərabərləşdirən İvona Mathovsha, görüşün başa çatmasına beş saniyə qala fənd tətbiq etdi və nəticədə Mariya Stadnik üzərində 5:4 hesabı ilə qələbə qazandı. Bu nəticədə Dünya Çempionatının gözlənilməz nəticələrindən biri idi. Belə olan halda Mariya Stadnik bürünc medal uğrunda mübarizə apardı. Bu görüşdə isə Mariya Stadnik [[Rumıniya]] nümayəndəsi Alina Vuç üzərində 11:0 hesabı ilə inamlı qələbə qazandı və Dünya Çempionatının bürünc medalına sahib oldu. Turnirin qalibi isə final görüşündə İvona Mathovshayaya qalib gələn [[Yaponiya]] nümayəndəsi [[Eri Tosaka|Eri Tosaha]] oldu. Təltifetmə mərasimindən sonra Mariya Stadnik müsahibəsində İvona Mathovshayaya məğlub olsa belə, onun özünə rəqib hesab eləmədiyini bildirdi.

2014-cü ilin noyabrında Mariya Stadnik [[2015 Avropa Oyunları|2015-ci ildə baş tutacaq I Avropa Oyunları]]nın 11 idman elçisindən biri seçildi. İlin sonlarında Mariya Stadnik [[Paris]] şəhərində Azərbaycan və Fransa güləş yığmaları arasında baş tutan yoldaşlıq görüşündə çıxış etdi. Mariya Stadnik rəqibinə qalib gəldi və Azərbaycan yığmasının qələbəsində pay sahibi oldu.

İl ərzində Avropa Çempionatında və dörd beynəlxalq turnirdə qızıl medala sahib olan Mariya Stadnik [[Gənclər və İdman Nazirliyi (Azərbaycan)|Gənclər və İdman Nazirliyi]]nin versiyasına görə 2014-cü ilin ən yaxşı on idmançısından biri seçildi. Mariya Stadnik həm də Azerisport.com idman portalının versiyasına görə ilin ən yaxşı on idmançısından biri seçildi.

=== 2015-ci il: Avropa Oyunlarında qələbə ===
2015-ci il Mariya Stadnik üçün əhəmiyyətli bir il idi. İyunda [[2015 Avropa Oyunları|I Avropa Oyunları]], sentyabrda isə olimpiya lisenziyası verən [[2015 Güləş üzrə Dünya Çempionatı|Dünya Çempionatı]] baş tutacaqdı. Mariya Stadnikin 2015-ci ildə birinci turniri 14–15 fevralda [[İsveç]]in [[Klippan]] şəhərində baş tutan Klippan Lady Open beynəlxalq turniri oldu. Bir il əvvəl həmin turnirin qalibi olan Mariya Stadnik bu səfərdə qızıl medala iddialı idi. Onun turnirin 1/16 final mərhələsində [[Norveç]] nümayəndəsi Silje Kippernes ilə üz-üzə gəldi. Həmin görüşdə Mariya Stadnik rəqibinə təmiz qalib gəldi və 1/8 final mərhələsinə adladı. Bu mərhələdə onun rəqibi [[İsveç]] nümayəndəsi Fredriha Pettersson oldu. Bu görüşdə Mariya Stadnik rəqibi üzərində 12:2 hesabı ilə qələbə qazandı və 1/4 final mərhələsinə adladı. Bu mərhələdə onun rəqibi [[Yaponiya]] nümayəndəsi Miho İqaraşi oldu. Üçüncü görüşündə də Mariya Stadnik rəqibinə asan qalib gəldi (10:0) və turnirin yarım-final mərhələsinə adladı. Bu mərhələdə isə onun rəqibi [[Polşa]] nümayəndəsi İvana Mathovsha oldu. Beş ay əvvəl Dünya Çempionatının yarım-final mərhələsində gözlənilmədən məğlub olduğu rəqibinə, Mariya Stadnik bu səfər qalib gəldi. Bu görüşdə Mariya Stadnik rəqibi üzərində 6:1 hesabı ilə qələbə qazandı və turnirin final görüşünə vəsiqə qazandı. Həlledici görüşdə onun rəqibi [[Yaponiya]] nümayəndəsi Kiha Kaqata oldu. Bu görüşdə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və növbəti dəfə Klippan Lady Open beynəlxalq turnirinin qalibi oldu.


Mariya Stadnikin növbəti turniri 6–8 martda [[Rusiya]]nın [[Sankt-Peterburq|St. Peterburq]] şəhərində baş tutan Dünya Kuboku oldu. Azərbaycan yığması bu turnirdə "A" qrupunda [[Amerika Birləşmiş Ştatları|ABŞ]], [[Polşa]] və [[Yaponiya]] yığmaları ilə mübarizə apardı. Birinci turda Azərbaycan yığması [[Amerika Birləşmiş Ştatları|ABŞ]] yığması ilə üz-üzə gəldi. Həmin görüşdə Mariya Stadnik rəqibinə qalib gəlsə də, ümumi nəticədə Azərbaycan yığması məğlub oldu. Növbəti turda isə Azərbaycan yığması [[Polşa]] yığması ilə üz-üzə gəldi. Bu görüşdə də Mariya Stadnik rəqibinə qalib gəldi və Azərbaycan yığmasının qələbəsində pay sahibi oldu. Üçüncü turda isə Azərbaycan yığması [[Yaponiya]] yığması ilə üz-üzə gəldi. Üçüncü görüşündə də Mariya Stadnik rəqibi üzərində qələbə qazansa da, ümumi nəticədə Azərbaycan yığması rəqibinə məğlub oldu. Nəticədə qrup mərhələsini üçüncü pillədə başa vuran Azərbaycan yığması, beşinci yer uğrunda görüşdə [[Ukrayna]] yığması ilə üz-üzə gəldi. Həmin görüşdə Mariya Stadnik növbəti dəfə rəqibinə qalib gəldi və Azərbaycan yığmasının qələbəsində pay sahibi oldu. Bununla da Azərbaycan yığması turniri beşinci pillədə başa vurdu. Dörd görüşün hamısında qalib gələn Mariya Stadnik isə Azərbaycan yığmasının uğurunda əsas pay sahibi oldu.

Bu turnirdən sonra Mariya Stadnik iyunda baş tutacaq [[2015 Avropa Oyunları|I Avropa Oyunları]]na hazırlığını təlim-məşq toplanışlarında davam etdi. Apreldə [[Bolqarıstan]]da baş tutan təlim-məşq toplanışları mayda [[Kiyev]] şəhərində davam etdi. Mariya Stadnik turnirin startından on gün əvvəl Azerisport.com idman portalına verdiyi müsahibəsində ''"ideal idman formasında olduğunu və Avropa Oyunlarının qalibi olmağa iddialı olduğunu"'' bildirdi. Mariya Stadnik iyunun 8-də [[2015 Avropa Oyunları|Avropa Oyunlarının məşəli]]ni güləş turnirinin baş tutacağı [[Heydər Əliyev adına İdman Arenası]]na gətirdi.


[[2015 Avropa Oyunları|I Avropa Oyunları]] 12–28 iyunda baş tutdu. Mariya Stadnik turnirdə iyunun 15-də mübarizə apardı. Mariya Stadnikin 1/8 final mərhələsində rəqibi [[Portuqaliya]] nümayəndəsi Liliana Santos oldu. Həmin görüşdə Mariya Stadnik rəqibi üzərində 12:2 hesabı ilə asan qələbə qazandı və 1/4 final mərhələsinə adladı. Bu mərhələdə onun rəqibi [[Fransa]] nümayəndəsi Culie Sabati oldu. Bu görüşdə Mariya Stadnik rəqibinə vaxtından əvvəl 11:0 hesabı ilə qalib gəldi və turnirin yarım-final mərhələsinə adladı. Finala gedən yolda isə onun rəqibi [[Polşa]] nümayəndəsi İvona Mathovsha oldu. Həmin görüşdə Mariya Stadnik rəqibi üzərində təmiz qələbə qazandı və [[2015 Avropa Oyunları|I Avropa Oyunları]]nın final görüşünə vəsiqə qazandı. Həlledici görüşdə onun rəqibi 20 yaşlı [[Bolqarıstan]] nümayəndəsi [[Elitsa Yanhova]] oldu. Final görüşünü [[Azərbaycan Prezidenti]] [[İlham Əliyev]], [[Azərbaycanın birinci xanımlarının siyahısı|birinci xanım]] [[Mehriban Əliyeva]], [[Azərbaycan Respublikasının Milli Məclisi|Milli Məclis]]in sədri [[Oqtay Əsədov]] və [[Gənclər və İdman Nazirliyi (Azərbaycan)|gənclər və idman naziri]] [[Azad Rəhimov]] arenadan canlı izlədi. Final görüşündə Mariya Stadnik rəqibindən tam üstün idi. Nəticədə Mariya Stadnik rəqibi üzərində vaxtından əvvəl 12:1 hesabı ilə qələbə qazandı və [[2015 Avropa Oyunları|I Avropa Oyunları]]nın qalibi oldu. Təltifetmə mərasimi zamanı Mariya Stadnika qızıl medalı [[Azərbaycanın birinci xanımlarının siyahısı|birinci xanım]] [[Mehriban Əliyeva]] təqdim etdi.

[[Azərbaycan Prezidenti]] [[İlham Əliyev]]in 29 iyun 2015-ci il tarixli 1299 nömrəli Sərəncamına əsasən [[2015 Avropa Oyunları|I Avropa Oyunları]]nda qazandığı nailiyyətlərə və [[Azərbaycanda idman|Azərbaycan idmanı]]nda xidmətlərinə görə Mariya Vasili qızı Stadnik [["Şöhrət" ordeni (Azərbaycan)|"Şöhrət" ordeni]] ilə təltif edildi.

[[2015 Avropa Oyunları|I Avropa Oyunları]]nda sonra bütün diqqətlər sentyabrda baş tutacaq [[2015 Güləş üzrə Dünya Çempionatı|Dünya Çempionatı]]nda idi. Bu çempionatdan əvvəl Mariya Stadnik iyulda [[Polşa]]nın [[Varşava]] şəhərində baş tutan Poland Open beynəlxalq turnirində mübarizə apardı. Mariya Stadnikin turnirin 1/16 final mərhələsində [[Belarus]] nümayəndəsi Viyaleta Çirih ilə üz-üzə gəldi. Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və 1/8 final mərhələsinə adladı. Bu mərhələdə onun rəqibi [[Polşa]] nümayəndəsi İvona Mathovsha oldu. Bu görüşdə Mariya Stadnik rəqibi üzərində vaxtından əvvəl 10:0 hesabı ilə qələbə qazandı və 1/4 final mərhələsinə adladı. Bu mərhələdə onun rəqibi [[Rusiya]] nümayəndəsi Nadejda Federova oldu. Üçüncü görüşündə də Mariya Stadnik rəqibinə vaxtından əvvəl qalib gəldi (10:0) və turnirin yarım-final mərhələsinə adladı. Bu mərhələdə isə onun rəqibi [[Polşa]] nümayəndəsi Anna Luhasiah oldu. Bu görüşdə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və turnirin final görüşünə vəsiqə qazandı. Həlledici görüşdə isə onun rəqibi [[Ukrayna]] nümayəndəsi Nataluya Pulhovsha oldu. Beşinci görüşündə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və Poland Open beynəlxalq turnirinin qalibi oldu.

2015-ci ilin əsas turniri 6–12 sentyabrda [[Amerika Birləşmiş Ştatları|Birləşmiş Ştatlar]]ın [[Las-Veqas]] şəhərində baş tutan [[2015 Güləş üzrə Dünya Çempionatı|Dünya Çempionatı]] oldu. Bu turnir 2016-cı ildə [[Rio-de-Janeyro]] şəhərində ([[Braziliya]]) baş tutacaq [[2016 Yay Olimpiya Oyunları|XXXI Yay Olimpiya Oyunları]]na lisenziya verirdi. Bu çempionat Mariya Stadnikin mübarizə aparacağı beşinci Dünya Çempionatı oldu. Mariya Stadnik turnirin 1/16 final mərhələsində [[Niderland]] nümayəndəsi Cessiha Blazsha ilə üz-üzə gəldi. Həmin görüşdə Mariya Stadnik rəqibi üzərində vaxtından əvvəl 11:0 hesabı ilə qələbə qazandı və 1/8 final mərhələsinə adladı. Bu mərhələdə onun rəqibi [[Peru]] nümayəndəsi Talia Malqui oldu. Bu görüşdə də Mariya Stadnik rəqibinə vaxtından əvvəl 10:0 hesabı ilə qalib gəldi və 1/4 final mərhələsinə adladı. Bu mərhələdə isə onun rəqibi [[Qazaxıstan]] nümayəndəsi Tatyana Amanjol oldu. Həmin görüşdə də Mariya Stadnik rəqibi üzərində qələbə qazandı (11:2) və turnirin yarım-final mərhələsinə adladı. Finala gedən yolda onun rəqibi [[Çin Xalq Respublikası|Çin]] nümayəndəsi Li Hu oldu. Həmin görüşdə Mariya Stadnik rəqibinə təmin qalib gəldi və [[2015 Güləş üzrə Dünya Çempionatı|Dünya Çempionatı]]nın final görüşünə vəsiqə qazandı. Karyerası ərzində üçüncü dəfə Dünya Çempionatının həlledici görüşünə vəsiqə qazanan Mariya Stadnikin bu görüşdə rəqibi [[Yaponiya]] nümayəndəsi [[Eri Tosaka|Eri Tosaha]] oldu. [[Eri Tosaka|Eri Tosaha]] bundan əvvəl 2013 və 2014-cü illərdə baş tutan Dünya Çempionatlarının qalibi olan gənc güləşçi idi.

Final görüşü gərgin idman mübarizəsi şəraitində baş tutdu. Birinci hissənin sonlarında [[Eri Tosaka|Eri Tosaha]] passiv mübarizə apardığına görə Mariya Stadnika bir bal verildi — 1:0. Növbəti hissədə də [[Eri Tosaka|Eri Tosaha]] passiv mübarizə aparırdı və nəticədə Mariya Stadnika daha bir bal verildi — 2:0. Görüşün başa çatmasına altı saniyə qala [[Eri Tosaka|Eri Tosaha]] rəqibinə fənd tətbiq etdi və hesabı bərabərləşdirdi — 2:2. Bundan sonra Mariya Stadnikin məşqçidi referilərə etirazını bildirsə də, nəticədə dəyişmədi və final görüşünün qalibi [[Eri Tosaka|Eri Tosaha]] oldu. Mariya Stadnik isə [[2015 Güləş üzrə Dünya Çempionatı|Dünya Çempionatı]]nın gümüş medalına sahib oldu.

2015-ci il ərzində Klippan Lady Open və Poland Open beynəlxalq turnirlərinin, [[Avropa Oyunları]]nın qalibi olan Mariya Stadnik [[Gənclər və İdman Nazirliyi (Azərbaycan)|Gənclər və İdman Nazirliyi]]nin versiyasına görə ilin ən yaxşı on idmançısından biri seçildi. Mariya Stadnik həmçinin [[Azərbaycan Güləş Federasiyası|Azərbaycan Güləş Federasiyasının (AGF)]] versiyasına görə 2015-ci ilin qadın güləşçisi elan edildi.

=== 2016-cı il: Rio-de-Janeyro Olimpiadasında gərgin final ===
2016-cı ilin əsas turniri avqutsda [[Braziliya]]nın [[Rio-de-Janeyro]] şəhərində baş tutacaq [[2016 Yay Olimpiya Oyunları|XXXI Yay Olimpiya Oyunları]] idi. Karyerasında üçüncü dəfə olimpiadada mübarizə aparacaq Mariya Stadnik bu turnirə ciddi hazırlaşırdı. Mariya Stadnikin 2016-cı ildə birinci turniri 12–14 fevralda [[Kiyev]] şəhərində baş tutan beynəlxalq turnir oldu. Mariya Stadnik turnirin 1/4 final mərhələsində [[Ukrayna]] nümayəndəsi Nataliya Pulhovsha, 1/2 final mərhələsində isə digər [[Ukrayna]] nümayəndəsi Mariya Georgiyeva üzərində vaxtından əvvəl 10:0 hesabları ilə qələbə qazandı və turnirin final görüşünə vəsiqə qazandı. Həlledici görüşdə isə onun rəqibi digər [[Ukrayna]] nümayəndəsi Olehsandra Koqut oldu. Bu görüşdə də rəqibinə qalib gələn Mariya Stadnik beynəlxalq turnirin qalibi oldu.


Daha sonra Mariya Stadnik 8–14 martda [[Latviya]]nın [[Riqa]] şəhərində baş tutan [[2016 Güləş üzrə Avropa Çempionatı|Avropa Çempionatı]]nda mübarizə apardı. Karyerası ərzində altıncı dəfə Avropa Çempinatında çıxış edən Mariya Stadnik martın 8-də mübarizə apardı. Mariya Stadnik turnirin 1/8 final mərhələsində Ukrayna nümayəndəsi Olehsandra Kuqot ilə üz-üzə gəldi. Həmin görüşdə Mariya Stadnik rəqibinə vaxtında əvvəl 10:0 hesabı ilə qalib gəldi və 1/4 final mərhələsinə adladı. Bu mərhələdə onun rəqibi [[Rusiya]] nümayəndəsi Valentina İslamova oldu. Gərgin idman mübarizəsi şəraitində baş tutan görüşdə Mariya Stadnik rəqibi üzərində 5:2 hesabı ilə qələbə qazandı və turnirin yarım-final mərhələsinə adladı. Finala gedən yolda onun rəqibi [[Bolqarıstan]] nümayəndəsi Elitsa Yanhova oldu. Bu görüşdə Mariya Stadnik rəqibi üzərində təmiz qələbə qazandı və Avropa Çempionatının final görüşünə vəsiqə qazandı. Həlledici görüşdə isə onun rəqibi [[Rumıniya]] nümayəndəsi Alina Vuç oldu. Bu görüşdə də Mariya Stadnik rəqibi üzərində asan qələbə qazandı — 10:0. Bununla da Mariya Stadnik beşinci dəfə Avropa Çempionatının qızıl medalına sahib oldu.

Mariya Stadnikin olimpiadaya son hazırlıq mərhələsi iyunda [[Kiyev]] şəhərində baş tutan təlim-məşq toplanışları və [[Polşa]]nın [[Spala]] şəhərində baş tutan Poland Open beynəlxalq turniri idi. Mariya Stadnik Poland Open beynəlxalq turnirinin 1/4 final mərhələsində [[Polşa]] nümayəndəsi İvona Mathovshaya 12:1, 1/2 final mərhələsində isə [[Niderland]] nümayəndəsi Cessiha Blazshaya 12:1 hesabları ilə vaxtından əvvəl qalib gəldi və turnirin final görüşünə vəsiqə qazandı. Həlledici görüşdə onun rəqibi [[Kolumbiya]] nümayəndəsi Karolina Kastillo oldu. Bu görüşdə də Mariya Stadnik rəqibi üzərində vaxtından əvvəl qələbə qazandı (10:0) və Poland Open beynəlxalq turnirinin qızıl medalına sahib oldu. Bu turnirdən sonra Mariya Stadnikin təlim-məşq toplanışları davam etdi və avqustda bütün diqqətlər [[2016 Yay Olimpiya Oyunları|XXXI Yay Olimpiya Oyunları]]nda oldu.

**XXXI Yay Olimpiya Oyunları**

2016-cı ilin əsas turniri 5–22 avqustda [[Braziliya]]nın [[Rio-de-Janeyro]] şəhərində baş tutan [[2016 Yay Olimpiya Oyunları|XXXI Yay Olimpiya Oyunları]] idi. Karyerasında üçüncü dəfə olimpiadada çıxış edən Mariya Stadnik [[Ümumdünya Güləş Birliyi|Ümumdünya Güləş Birliyi (UWW)]] tərəfindən turnirin əsas favoriti hesab olunurdu. Onun əsas rəqibi 2015-ci il Dünya Çempionatının final görüşündə məğlub olduğu [[Yaponiya]] nümayəndəsi [[Eri Tosaka|Eri Tosaha]] idi. Mariya Stadnik [[2016 Yay Olimpiya Oyunları|Rio-de-Janeyro Olimpiadası]]nda avqustun 17-də mübarizə apardı. Mariya Stadnikin 1/8 final mərhələsində rəqibi [[Argentina]] nümayəndəsi Patrisia Bermudez idi. Həmin görüşün onuncu saniyəsindəcə Mariya Stadnik rəqibinin ayağından tutdu və 30 saniyə ərzində beş dəfə çevirmə fəndini tətbiq etdi. Nəticədə Mariya Stadnik rəqibi üzərində vaxtından əvvəl 10:0 hesabı ilə qələbə qazandı 1/4 final mərhələsinə adladı. Bu mərhələdə onun rəqibi [[Polşa]] nümayəndəsi İvona Mathovsha oldu. Bu görüşdə də Mariya Stadnik rəqibinə vaxtından əvvəl 10:0 hesabı ilə qalib gəldi və olimpiadanın yarım-final mərhələsinə adladı. Finala gedən yolda isə onun rəqibi [[Bolqarıstan]] nümayəndəsi Elitsa Yanhova oldu. Həmin görüşün birinci hissəsində 4:0 hesabı ilə qalib gələn Mariya Stadnik növbəti hissədə rəqibi üzərində təmiz qələbə qazandı və [[2016 Yay Olimpiya Oyunları|Rio-de-Janeyro Olimpiadası]]nın final görüşünə vəsiqə qazandı. Həlledici görüşdə onun rəqibi [[Yaponiya]] nümayəndəsi [[Eri Tosaka|Eri Tosaha]] oldu. Bir il əvvəl [[Las-Veqas]] şəhərində baş tutan Dünya Çempionatının final görüşündə Mariya Stadnik rəqibinə gərgin idman mübarizəsi şəraitində baş tutan görüşün nəticəsində məğlub olmuşdu.


Mariya Stadnik və [[Eri Tosaka|Eri Tosaha]] arasında baş tutan [[2016 Yay Olimpiya Oyunları|Rio-de-Janeyro Olimpiadası]]nın final görüşü gərgin idman mübarizəsi şəraitində baş tutdu. Mariya Stadnik 1:06-cı dəqiqədə [[Eri Tosaka|Eri Tosahadan]] bir bal almağı bacardı — 1:0. Görüşün birinci hissə Mariya Stadnikin 1:0 hesablı qələbəsi ilə başa çatdı. Görüşün növbəti hissəsində [[Eri Tosaka|Eri Tosaha]] passiv mübarizə apardığına görə Mariya Stadnika daha bir bal verildi — 2:0. Görüşün başa çatmasına bir dəqiqə qalan bu səfər Mariya Stadnik passiv mübarizə apardığına görə [[Eri Tosaka|Eri Tosahaya]] bir bal verildi — 2:1. Görüşün başa çatmasına 20 saniyə qala Mariya Stadnik müdafiə olunmaq əvəzinə, hücuma başladı. Nəticədə isə görüşün başa çatmasına üç saniyə qala Mariya Stadnikin hücumu uğursuz oldu və nəticədə [[Eri Tosaka|Eri Tosaha]] rəqibindən bir bal verildi — 2:3. Bununla da Mariya Stadnik sona üç qala [[2016 Yay Olimpiya Oyunları|Olimpiya Oyunları]]nın qızıl medalını əldən verdi. Təltifetmə mərasimi zamanı gümüş medal təqdim edilən zaman Mariya Stadnik [[göz yaşları]]nı saxlaya bilmədi. Mərasimdən sonra Mariya Stadnika [[Beynəlxalq Olimpiya Komitəsi|Beynəlxalq Olimpiya Komitəsinin (BOK)]] Prezidenti [[Tomas Bax]] və [[Ümumdünya Güləş Birliyi|Ümumdünya Güləş Birliyinin (UWW)]] Prezidenti [[Nenad Laloviç]] təsəlli verdi. Mariya Stadnik həm də [[Azərbaycan Olimpiya Oyunlarında|Azərbaycanın Olimpiya Oyunları tarixi]]nə üç olimpiada da medal qazanmağı bacaran birinci idmançı olaraq düşdü. Mariya Stadnik olimpiadadan sonra müsahibəsində bunları bildirdi: ''"həmin yaponiyalı qıza Dünya Çempionatının final görüşündə də son saniyələrdə məğlub olmuşdum. İndi də son saniyələrdə məğlub oldum. Ciddi hazırlığım var idi. Hazırlıq prosesi aylarla davam eləmişdi. Məğlubiyyətə görə məyus olsam da, medal qazana bildiyim üçün şadam. 2020-ci ildə də olimpiadada mübarizə aparacam"''.

[[Azərbaycan Prezidenti]] [[İlham Əliyev]]in 1 sentyabr 2016-cı il tarixli Sərəncamına əsasən [[2016 Yay Olimpiya Oyunları|XXXI Yay Olimpiya Oyunları]]nda qazandığı nailiyyətlərə və [[Azərbaycanda idman|Azərbaycan idmanı]]nda xidmətlərinə görə Mariya Vasili qızı Stadnik [["Vətənə xidmətə görə" ordeni|2-ci dərəcəli "Vətənə xidmətə görə" ordeni]] ilə təltif edildi.

2016-cı il sentyabrın 2-də [[Azərbaycan Prezidenti]] [[İlham Əliyev]] [[2016 Yay Olimpiya Oyunları|XXXI Yay Olimpiya Oyunları]]nda mübarizə aparan Azərbaycan Milli Olimpiya Komandasının üzvlərini qəbul edən zaman Mariya Stadnikin mübarizəsini xüsusi vurğuladı.

2016-cı ilin nəticələrinə əsasən Mariya Stadnik [[Gənclər və İdman Nazirliyi (Azərbaycan)|Gənclər və İdman Nazirliyi]]nin versiyasına görə ilin ən yaxşı idmançıların biri seçildi. Azerisport.com idman portalının oxucularına görə ilin ən yaxşı üçüncü idmançısı seçilən Mariya Stadnik həmçinin [[Odessa]] şəhərində VIII Beynəlxalq "Qızıl Manqust" ödülünə layiq görüldü.

=== 2017-ci il: Serbiyada qazanılan altıncı Avropa çempionluğu ===
Mariya Stadnik olimpiadadan sonra 2017-ci ilin 12–20 yanvarında [[Hindistan]]da baş tutan II Pro Wrestling League turnirində mübarizə apardı. Mariya Stadnik bu turnirdə Delhi Sultansın heyətində çıxış etdi. Mariya Stadnik turnir ərzində [[Hindistan]] nümayəndəsi Ritu Foqata 16:0, [[Hindistan]] nümayəndəsi İndu Çaudhariya 16:0, [[Kolumbiya]] nümayəndəsi Karolina Kastilloya 5:0 (təmiz qələbə), [[Bolqarıstan]] nümayəndəsi Elitsa Yanhovaya isə 11:1 hesabları ilə qalib gəldi. Mariya Stadnik dörd görüşün hamısında asan qələbə qazansa da, ümumi nəticədə Delhi Sultans qrup mərhələsini beşinci pillədə başa vurdu.

Mariya Stadnikin 2017-ci ildə birinci beynəlxalq turniri 2–8 mayda [[Serbiya]]nın [[Novi-Sad]] şəhərində baş tutan Avropa Çempionatı idi. Mariya Stadnikin turnirdə birinci rəqibi [[Polşa]] nümayəndəsi Anna Luhasiah idi. Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və növbəti mərhələdə adladı. Bu mərhələdə onun rəqibi [[Türkiyə]] nümayəndəsi Evin Demirhan oldu. Bu görüşdə də Mariya Stadnik rəqibi üzərində vaxtından əvvəl qələbə qazandı (14:1) və turnirin yarım-final mərhələsinə adladı. Finala gedən yolda isə onun rəqibi [[Rumıniya]] nümayəndəsi Alina Vuç oldu. Üçüncü görüşündə də Mariya Stadnik rəqibinə vaxtından əvvəl qalib gəldi (10:0) və altıncı dəfə Avropa Çempionatının final görüşünə vəsiqə qazandı. Həlledici görüşdə onun rəqibi [[Ukrayna]] nümayəndəsi İlona Semhiv oldu. Final görüşündə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və altıncı dəfə Avropa Çempionatının qızıl medalına sahib oldu.


Avropa Çempionatından cəmi on gün sonra Mariya Stadnik [[2017 İslam Həmrəyliyi Oyunları|IV İslam Həmrəyliyi Oyunları]]nda mübarizə apardı. Mariya Stadnik turnirin birinci görüşündə [[Əlcəzair]] nümayəndəsi Çayma Yahiau ilə üz-üzə gəldi. Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi. Növbəti görüşdə isə onun rəqibi [[Türkiyə]] nümayəndəsi Evin Demirhan oldu. Bu görüşdə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və [[2017 İslam Həmrəyliyi Oyunları|IV İslam Həmrəyliyi Oyunları]]nın qalibi oldu. Təltifetmə mərasimi zamanı ona qızıl medalı [[Azərbaycanın birinci vitse-prezidenti|Azərbaycanın Birinci vitse-prezidenti]] [[Mehriban Əliyeva]] təqdim etdi.

2017-ci ilin əsas turniri 20–26 avqustda [[Fransa]]nın [[Paris]] şəhərində baş tutan Dünya Çempionatı idi. [[Azərbaycan Güləş Federasiyası]] Mariya Stadnikin zədəli olduğuna görə həmin turnirdə mübarizə apara bilməcəyini bildirdi. Dünya Çempionatından dörd ay sonra isə Mariya Stadnik müsahibəsində ''"İslamiadadan sonra istirahət eləməyi qərara aldığını və buna görə də çempionatda mübarizə aparmadığını"'' bildirdi.

2017-ci il ərzində Avropa Çempionatının və [[İslam Həmrəyliyi Oyunları]]nın qalibi olan Mariya Stadnik [[Gənclər və İdman Nazirliyi (Azərbaycan)|Gənclər və İdman Nazirliyi]]nin versiyasına görə ilin ən yaxşı on idmançısından biri seçildi.

=== 2018-ci il: Yeddinci Avropa çempionluğu və Dünya Çempionatında final ===
2018-ci ildə Mariya Stadnikin birinci turniri 16–18 fevralda [[İsveç]]in [[Klippan]] şəhərində baş tutan Klippan Lady Open beynəlxalq turniri idi. Turnirin 1/8 final mərhələsində [[Rumıniya]] nümayəndəsi Alina Vuça 10:0, 1/4 final mərhələsində isə [[Kanada]] nümayəndəsi Cessiha McDonald 12:0 hesabı ilə vaxtından əvvəl qalib gələn Mariya Stadnik yarım-final mərhələsində [[Amerika Birləşmiş Ştatları|ABŞ]] nümayəndəsi Emi Farnsid üzərində də vaxtından əvvəl qələbə qazandı (10:0) və turnirin final görüşünə vəsiqə qazandı. Həlledici görüşdə isə onun rəqibi [[Yaponiya]] nümayəndəsi Yui Susahi oldu. Gərgin idman mübarizəsi şəraitində baş tutan görüş 2:2 hesabı ilə başa çatsa da, son balı [[Yaponiya]] nümayəndəsi Yui Susahi aldığına görə görüşün qalibi oldu. Mariya Stadnik isə Klippan Lady Open beynəlxalq turnirinin gümüş medalına sahib oldu.

Apreldə baş tutacaq Avropa Çempionatına hazırlıq məqsədilə Mariya Stadnik 22–25 martda [[Bolqarıstan]]ın [[Sofiya]] şəhərində baş tutan beynəlxalq turnirdə mübarizə apardı. Mariya Stadnik turnirin 1/8 final mərhələsində [[Fransa]] nümayəndəsi Tabata Qrunevala 11:0, 1/4 final mərhələsind isə Polşa nümayəndəsi Aqata Valerzaha 10:0 hesabı ilə vaxtından əvvəl qalib gəldi və yarım-final mərhələsinə adladı. Finala gedən yolda onun rəqibi [[Rusiya]] nümayəndəsi Nadejda Soholova oldu. Bu görüşdə də Mariya Stadnik rəqibi üzərində vaxtından əvvəl qələbə qazandı (14:4) və turnirin final görüşünə vəsiqə qazandı. Həlledici görüşdə isə onun rəqibi digər [[Rusiya]] nümayəndəsi Milana Dadaşova oldu. Final görüşündə də Mariya Stadnik rəqibi üzərində inamlı qələbə qazandı (14:4) və beynəlxalq turnirin qalibi oldu. Bundan sonra bütün diqqətlər Avropa Çempionatında oldu.

Mariya Stadnik 30 aprel-6 mayda [[Rusiya]]nın [[Kaspiysk|Xəzərli]] şəhərində baş tutan Avropa Çempionatının "bir nömrəli" favoriti idi. Mariya Stadnik Avropa Çempionatında mayın 2-də mübarizə apardı. Onun 1/8 final mərhələsində rəqibi [[Almaniya]] nümayəndəsi Jaqelin Şellin idi. Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və 1/4 final mərhələsinə adladı. Bu mərhələdə onun rəqibi [[Rusiya]] nümayəndəsi Milana Dadaşova oldu. Mariya Stadnik martda qalib gəldiyi rəqibi üzərində bu səfər də vaxtından əvvəl 10:0 hesabı ilə qələbə qazandı və turnirin yarım-final mərhələsinə adladı. Finala gedən yolda onun rəqibi [[Belarus]] nümayəndəsi Kseniya Stanheviç oldu. Üçüncü görüşündə də Mariya Stadnik rəqibinə vaxtından əvvəl 10:0 hesabı ilə qalib gəldi və Avropa Çempionatının final görüşünə vəsiqə qazandı. Həlledici görüşdə onun rəqibi [[Rumıniya]] nümayəndəsi Alina Vuç oldu. Mayın 3-də baş tutan final görüşündə Alina Vuç Mariya Stadnikin qarşısında aciz idi. Cəmi 32 saniyə ərzində Mariya Stadnik rəqibi üzərində 10:0 hesabı ilə vaxtından əvvəl qələbə qazandı. 32 saniyə ərzində qələbə güləş tarixində nadir görünən hadisələrdən idi. Ümumiyyətlə Mariya Stadnik turnir ərzində dörd görüşün hamısında rəqibinə bir bal belə vermədən qalib gəldi (40:0). Bununla da Mariya Stadnik yeddinci dəfə Avropa Çempionatının qızıl medalına sahib oldu. Avro turnirlərdə 8-ci qızıl medalına sahib olan Mariya Stadnik final görüşündən sonra müsahibəsində ''"8 rəqəminin [[Sonsuzluq|sonsuzluqun rəmzi]] olduğunu bildirdi"''.

Dünya Çempionatından əvvəl Mariya Stadnik 6–10 sentyabrda [[Polşa]]nın [[Varşava]] şəhərində baş tutan Poland Open beynəlxalq turnirində mübarizə apardı. Turnirin 1/16 final mərhələsində [[Kolumbiya]] Karolina Kastilloya 10:0, 1/8 final mərhələsində [[Amerika Birləşmiş Ştatları|ABŞ]] nümayəndəsi Vitne Kondera 10:0, 1/4 final mərhələsində isə [[Ukrayna]] nümayəndəsi Ohsana Livaça 10:0 hesabları ilə qalib gələn Mariya Stadnik yarım-final mərhələsində [[Rusiya]] nümayəndəsi Nadejda Soholova üzərində 11:1 hesabı ilə qələbə qazandı və final görüşünə vəsiqə qazandı. Həlledici görüşdə isə onun rəqibi digər [[Ukrayna]] nümayəndəsi İlona Semhiv oldu. Bu görüşdə də Mariya Stadnik rəqibinə vaxtından əvvəl qalib gəldi (14:2) və Poland Open beynəlxalq turnirinin qalibi oldu.

2018-ci ilin əsas turniri [[Macarıstan]]ın [[Budapeşt]] şəhərində baş tutan Dünya Çempionatı idi. Mariya Stadnik turnirin təsnifat mərhələsindən azad idi. Mariya Stadnikin 1/8 final mərhələsində rəqibi [[İsveç]] nümayəbdəsi Fredriha Petersson oldu. Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və 1/4 final mərhələsinə adladı. Bu mərhələdə onun rəqibi [[2016 Yay Olimpiya Oyunları|2016-cı il Rio-de-Janeyro Olimpiadası]]nın bürünc medalçısı olan [[Çin Xalq Respublikası|Çin]] nümayəndəsi [[Sun Yanan]] oldu. Bu görüşdə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və turnirin yarım-final mərhələsinə adladı. Finala gedən yolda onun rəqibi [[Şimali Koreya]] nümayəndəsi Kim Son-Hyan oldu. Gərgin idman mübarizəsi şəraitində baş tutan görüşdə Mariya Stadnik rəqibinə 4:2 hesabı ilə qalib gəldi və dördüncü dəfə Dünya Çempionatının final görüşünə vəsiqə qazandı. Həlledici görüşdə onun rəqibi son Dünya Çempionatının qalibi olan [[Yaponiya]] nümayəndəsi Yui Susahi oldu. Final görüşündə Mariya Stadnik rəqibinə 0:10 hesabı ilə məğlub oldu və üçüncü dəfə Dünya Çempionatının gümüş medalına sahib oldu. Karyerası ərzində Mariya Stadnik birinci dəfə rəqibinə vaxtından əvvəl məğlub olurdu. Turnirdən sonra Mariya Stadnik müsahibəsində ''"məşqçilərin tapşırıqlarını yerinə yetirmədiyinə və öz səhvlərinə görə məğlub olduğunu"'' bildirdi.

2018-ci ilin nəticələrinə əsasən Mariya Stadnik [[Gənclər və İdman Nazirliyi (Azərbaycan)|Gənclər və İdman Nazirliyi]]nin versiyasına görə ilin ən yaxşı on idmançısından biri seçildi. Azerisport.com idman portalını versiyasına görə isə Mariya Stadnik ilin ən yaxşı beşinci idmançısı seçildi.

=== 2019-cu il: On ildən sonra qazanılan Dünya çempionluğu ===
2019-cu il Mariya Stadnik üçün önəmli bir idi. İyunda [[Belarus]]da [[2019 Avropa Oyunları|II Avropa Oyunları]], sentyabrda isə olimpiadaya lisenziya verən Dünya Çempionatı baş tutacaqdı. Mariya Stadnik apreldə [[Rumıniya]]nın [[Buxarest]] şəhərində baş tutan Avropa Çempionatında zədə səbəbindən mübarizə apara bilmədi.

Mariya Stadnikin 2019-cu ildə birinci turniri 20–30 iyunda [[Belarus]]da baş tutan [[2019 Avropa Oyunları|II Avropa Oyunları]] oldu. Dörd il əvvəl [[Avropa Oyunları]]nın qalibi olan Mariya Stadnik bu səfərdə qızıl medala iddialı idi. Mariya Stadnik [[2019 Avropa Oyunları|II Avropa Oyunları]]nda iyunun 27-də mübarizə apardı. Onun 1/4 final mərhələsində [[Polşa]] nümayəndəsi Anna Luhasiah oldu. Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və turnirin yarım-final mərhələsinə adladı. Bu mərhələdə isə onun rəqibi [[Türkiyə]] nümayəndəsi Evin Demirhan oldu. Həmin görüşdə Mariya Stadnik rəqibi üzərində 6:1 hesabı ilə qələbə qazandı və [[Avropa Oyunları]]nın final görüşünə vəsiqə qazandı. Həlledici görüşdə onun rəqibi [[Ukrayna]] nümayəndəsi Ohsana Livaç oldu. İyunun 28-də baş tutan final görüşündə Mariya Stadnik rəqibinə 8:1 hesabı ilə qalib gəldi və [[2019 Avropa Oyunları|II Avropa Oyunları]]nın qalibi oldu. Bununla da o, 2 dəfə [[Avropa Oyunları]]nın qalibi olan birinci azərbaycanlı idmançı oldu.

2019-cu ilin əsas turniri 14–22 sentyabrda [[Qazaxıstan]]ın [[Astana|Nur-Sultan]] şəhərində baş tutan Dünya Çempionatı idi. Bu turnir 2020-ci ildə baş tutacaq olimpiadaya lisenziya verirdi. 2020-ci ildə olimpiada [[Yaponiya]]da baş tutacağına görə [[Yaponiya]] yığmasının üzvləri lisenziyalar uğrunda mübarizə aparmadı və turnirdə əsasən əvəzedici heyətlə çıxış etdilər. Mariya Stadnikin əsas rəqibi hesab olunan Yui Susahi də bu çempionatda mübarizə aparmadı. Mariya Stadnik Dünya Çempionatında sentyabrın 17-də mübarizə apardı. Onun təsnifat mərhələsində rəqibi [[Nigeriya]] nümayəndəsi Mersi Qeqenis oldu. Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və 1/8 final mərhələsinə adladı. Bu mərhələdə onun rəqibi [[Hindistan]] nümayəndəsi Sema Bisla oldu. Bu görüşdə də Mariya Stadnik rəqibi üzərində qələbə qazandı (10:2) və 1/4 final mərhələsinə adladı. Bu mərhələdə isə onun rəqibi [[Rusiya]] nümayəndəsi Yehaterina Polişuh oldu. Üçüncü görüşdə də Mariya Stadnik rəqibinə asanlıqla qalib gəldi (11:0) və turnirin yarım-final mərhələsinə adladı. Finala gedən yolda isə onun rəqibi [[2016 Yay Olimpiya Oyunları|2016-cı il Rio-de-Janeyro Olimpiadası]]nın bürünc medalçısı olan [[Çin Xalq Respublikası|Çin]] nümayəndəsi [[Sun Yanan]] oldu. [[Sun Yanan]] bundan əvvəl [[Yaponiya]] yığmasının əvəzedici üzvünə qalib gəlmişdi. Gərgin idman mübarizəsi şəraitində baş tutan görüşdə Mariya Stadnik rəqibi üzərində 6:4 hesabı ilə qələbə qazandı və dördüncü dəfə Dünya Çempionatının final görüşünə vəsiqə qazandı. Həlledici görüşdə onun rəqibi [[Rumıniya]] nümayəndəsi Alina Vuç oldu. Bundan əvvəl Mariya Stadnik Alina Vuç ilə dəfələrlə üz-üzə gəlmişdi və hər dəfə rəqibinə vaxtından əvvəl qalib gəlmişdi. Sentyabrın 18-də baş tutan final görüşündə də Mariya Stadnik rəqibinə heç bir şans vermədi. Final görüşündə Mariya Stadnik rəqibi üzərində 14:0 hesabı ilə qələbə qazandı və 10 ildən sonra növbəti dəfə Dünya Çempionatının qalibi oldu. Bununla da o, 2 dəfə Dünya Çempionatının qalibi olmağı bacaran birinci azərbaycanlı qadın güləşçi, ümumiyyətlə isə bu uğura imza atan üçüncü azərbaycanlı güləşçi oldu. Mariya Stadnik həm də bir il sonra baş tutacaq olimpiadaya da lisenziyanı təmin etdi. Dünya çempionluğundan sonra Mariya Stadnik müsahibəsində ''"bir il sonra həyatımın əsas medalını — Olimpiya qızılını qazanmalıyam"'' bildirdi.

2019-cu il ərzində [[Avropa Oyunları]]nın və Dünya Çempionatının qalibi olan Mariya Stadnik [[Gənclər və İdman Nazirliyi (Azərbaycan)|Gənclər və İdman Nazirliyi]]nin versiyasına görə ilin ən yaxşı on idmançısından biri seçildi. Azerisport.com idman portalının versiyasına görə isə Mariya Stadnik 2019-cu ilin ən yaxşı dördüncü idmançısı elan edildi.

=== 2020-ci il: COVID-19 pandemiyası səbəbilə fasilə ===
2020-ci ilin əsas turniri avqustda [[Yaponiya]]da baş tutacaq [[2020 Yay Olimpiya Oyunları|XXXII Yay Olimpiya Oyunları]] idi. Mariya Stadnikin olimpiadaya hazırlıq prosesi yanvarda [[Kiyev]] şəhərində fərdin məşqlərlə başladı. Martda qadın güləşçilərdən ibarət Azərbaycan yığması [[Belarus]]da təlim-məşq toplanışlarında olsa da, Mariya Stadnik olimpiadaya [[Kiyev]] şəhərində fərdi məşq proqamında hazırlaşırdı.

2020-ci ilin əvvəlindən etibarən bütün dünyanı cənginə alan [[COVID-19 pandemiyası]] ilə bağlı bir sıra turnirlər təxirə salındı. Əvvəlcə mart ayında baş tutmalı olan Avropa Olimpiya Təsnifat Turniri, sonra isə may ayında baş tutmalı olan Dünya Olimpiya Təsnifat Turniri [[Ümumdünya Güləş Birliyi|Ümumdünya Güləş Birliyinin (UWW)]] qərarına əsasən təxirə salındı. Nəhayət 2020-ci il martın 24-də [[Beynəlxalq Olimpiya Komitəsi|Beynəlxalq Olimpiya Komitəsi (BOK)]] tərəfindən 2020-ci ilin iyul-avqust aylarında baş tutması nəzərdə tutulan [[2020 Yay Olimpiya Oyunları|XXXII Yay Olimpiya Oyunları]]nın 2021-ci ilə təxirə salınması barədə qərar qəbul edildi.

=== 2021-ci il: Dördüncü dəfə qazanılan Olimpiya medalı ===
2021-ci ilin iyul-avqust aylarında [[Yaponiya]]da [[2020 Yay Olimpiya Oyunları|XXXII Yay Olimpiya Oyunları]] baş tutacaqdı. Karyerasında dördüncü dəfə olimpiada da mübarizə aparacaq Mariya Stadnik ciddi hazırlıq prosesində idi. 2021-ci ildə onun birinci turniri 18–25 apreldə [[Polşa]]nın [[Varşava]] şəhərində baş tutan Avropa Çempionatı oldu. Mariya Stadnik turnirdə aprelin 21-də mübarizə apardı. Onun çempionatda birinci rəqibi [[Rusiya]] nümayəndəsi Yekaterina Poleşuh oldu. Həmin görüşdə Mariya Stadnik rəqibi üzərində vaxtından əvvəl 11:0 hesabı ilə qələbə qazandı və turnirin yarım-final mərhələsinə adladı. Finala gedən yolda onun rəqibi [[Ukrayna]] nümayəndəsi Ohsana Livaç oldu. Bu görüşdə Mariya Stadnik rəqibinə 10:4 hesabı ilə qalib gəldi və Avropa Çempionatının final görüşünə vəsiqə qazandı. Həlledici görüşdə isə onun rəqibi [[Bolqarıstan]] nümayəndəsi Miqlena Selişha oldu. Bu görüşdə Mariya Stadnik rəqibi üzərində 8:2 hesabı ilə qələbə qazandı. Bu minvalla da o, 8-ci dəfə Avropa Çempionatının qalibi oldu. Ümumi olaraq isə Mariya Stadnik mübarizə apardığı 8 Avropa Çempionatında və 2 [[Avropa Oyunları]]nda 100 faizlıq nəticə göstərdi və hamısında qızıl medallara sahib oldu. Mariya Stadnik turnirdən sonra müsahibəsində ''"Avropa Çempionatını olimpiadadan əvvəl əsas hazırlıq prosesi"'' olaraq qiymətləndirdi.

Olimpiadadan əvvəl Mariya Stadnikin sonuncu turniri 8–14 iyunda [[Polşa]]nın [[Varşava]] şəhərində baş tutan Poland Open beynəlxalq turniri oldu. Turnirin 1/8 final mərhələsində [[Rumıniya]] nümayəndəsi Alina Vuça 12:2, 1/4 final mərhələsində isə [[Amerika Birləşmiş Ştatları|ABŞ]] nümayəndəsi Erin Qolstona 10:0 hesabları ilə qalib gələn Mariya Stadnik turnirin yarım-final mərhələsində [[Rusiya]] nümayəndəsi Mariya Tyumerehova üzərində 11:1 hesabı ilə qələbə qazandı və turnirin final görüşünə vəsiqə qazandı. Həlledici görüşdə onun rəqibi [[Ukrayna]] nümayəndəsi Ohsana Livaç oldu. Final görüşündə də Mariya Stadnik rəqibinə qalib gəldi (10:4) və Poland Open beynəlxalq turnirinin qalibi oldu. Bundan sonra heç bir turnirdə mübarizə aparmayan Mariya Stadnik təlim-məşq toplanışlarında olimpiadaya hazırlığına davam etdi. İyulda isə bütün diqqətlər [[2020 Yay Olimpiya Oyunları|XXXII Yay Olimpiya Oyunları]]nda oldu.

**XXXII Yay Olimpiya Oyunları**

2021-ci ilin əsas turniri 22 iyul-8 avqustunda [[Yaponiya]]da baş tutan [[2020 Yay Olimpiya Oyunları|XXXII Yay Olimpiya Oyunları]] idi. Karyerasında dördüncü dəfə olimpiadalarda mübarizə Mariya Stadnik [[Azərbaycan Olimpiya Oyunlarında|Azərbaycanın Olimpiya Oyunları tarixi]]ndə nailiyyətə imza atdı. Mariya Stadnik dörd olimpiadada çıxış edən birinci azərbaycanlı güləşçisi oldu. Olimpiadadan əvvəl [[Ümumdünya Güləş Birliyi|Ümumdünya Güləş Birliyi (UWW)]] Mariya Stadnikin və [[Yaponiya]] nümayəndəsi Yui Susahinin birinci yarım-qrupda olacağını bildirdi. Bununla da Mariya Stadnik və Yui Susahi olimpiadanın final görüşündə yox, ən yaxşı halda olimpiadanın yarım-final mərhələsində üz-üzə gələ bilərdi. [[Ümumdünya Güləş Birliyi|Ümumdünya Güləş Birliyinin (UWW)]] iyulun 8-də açıqladığı reytinq cədvəlinə əsasən Mariya Stadnik birinci pillədə qərarlaşmışdı. Olimpiadalarda 2008-ci ildə bürünc, 2012 və 2016-cı illərdə isə gümüş medallara sahib olan Mariya Stadnik bu səfər qızıl medala iddialı idi. Mariya Stadnik olimpiadada avqustun 6-da mübarizə apardı. Mariya Stadnikin 1/8 final mərhələsində rəqibi [[Rusiya Olimpiya Komitəsi]]ni təmsil edən idmançı Stalvira Orşuş oldu. Gərgin idman mübarizəsi şəraitində baş tutan görüşdə Mariya Stadnik rəqibinə 11:8 hesabı ilə qalib gəldi və 1/4 final mərhələsinə adladı. Bu mərhələdə onun rəqibi [[Tunis]] nümayəndəsi Sarra Həmdi oldu. Həmin görüşdə Mariya Stadnik rəqibi üzərində vaxtından əvvəl 10:0 hesabı ilə qələbə qazandı və olimpiadanın yarım-final mərhələsinə adladı. Finala gedən yolda isə onun rəqibi [[Yaponiya]] nümayəndəsi Yui Susahi oldu. Mariya Stadnik və Yui Susahi sonuncu dəfə 2018-ci il Dünya Çempionatının final görüşündə üz-üzə gəlmişdi və onda Yui Susahi asan qələbə qazanmışdı. Bu səfərdə eyni ssenari baş verdi. Yui Susahi Mariya Stadnik üzərində vaxtından əvvəl 11:0 hesabı ilə qələbə qazandı və olimpiadanın final görüşünə vəsiqə qazandı. Mariya Stadnik isə bürünc medal uğrunda mübarizə apardı. Bu görüşdə onun rəqibi [[Monqolustan]] nümayəndəsi Tsoq-Oçirin Namuuntsetseq oldu. Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və [[2020 Yay Olimpiya Oyunları|XXXII Yay Olimpiya Oyunları]]nın bürünc medalına sahib oldu. Dörd dəfə (2008, 2012, 2016 və 2020-ci illər) Olimpiya Oyunlarının medalına sahib olmağı bacaran Mariya Stadnik [[Azərbaycan Olimpiya Oyunlarında|Azərbaycanın Olimpiya Oyunları tarixi]]ndə dörd medala sahib olan birinci idmançı oldu. Mariya Stadnik həm də dünya güləşinin tarixinə düşdü. [[Yaponiya]] nümayəndələri [[Kaori İço]] və [[Saori Yoşida]]dan sonra dörd olimpiada da medala sahib olmağı bacaran üçüncü qadın güləşçi oldu. Mariya Stadnik təltifetmə mərasimindən sonra müsahibəsində bunları bildirdi: ''"Əlbəttə mən çox şadam. Dünən məyus idim məğlubiyyətə görə. Qızıl medala çata bilmədim. Amma bu gün bürünc medala görə də şadam."''.

[[Azərbaycan Prezidenti]] [[İlham Əliyev]]in 12 avqust 2021-ci il tarixli Sərəncamına əsasən [[2020 Yay Olimpiya Oyunları|XXXII Yay Olimpiya Oyunları]]nda qazandığı nailiyyətlərə və [[Azərbaycanda idman|Azərbaycan idmanı]]nda xidmətlərinə görə Mariya Vasili qızı Stadnik [["Vətənə xidmətə görə" ordeni|1-ci dərəcəli "Vətənə xidmətə görə" ordeni]] ilə təltif edildi.

Olimpiadadan sonra [[Norveç]]in [[Oslo]] şəhərində Dünya Çempionatı baş tutdu. Mariya Stadnik və ümumiyyətlə güləş üzrə Azərbaycan yığmasının bir sıra aparıcı üzvləri Olimpiya Oyunlarından sonra istirahətə ehtiyac olduğları üçün həmin turnirdən mübarizə aparmağdan imtina etdi.

2021-ci ilin nəticələrinə əsasən Mariya Stadnik Azerisport.com idman portalının versiyasına görə ilin ən yaxşı on idmançısından biri seçildi.

=== 2022-ci il: İslam Həmrəyliyi Oyunlarında qələbə ===
2022-ci il ərzində Mariya Stadnik müharibəyə görə bir müddət beynəlxalq turnirlərdə mübarizə apara bilmədi. Əslən [[Lvov]] şəhərindən olan Mariya Stadnik 2022-ci il fevralın 24-də [[Rusiya–Ukrayna müharibəsi (2022)|Rusiyanın Ukraynada apardığı müharibə]]yə görə daimi olaraq [[Azərbaycan]]da yaşamağa başladı. Mariya Stadnik martda baş tutan Avropa Çempionatında mübarizə apara bilmədi. Mariya Stadnikin il ərzində birinci təlim-məşq toplanışı iyul ayında oldu. Əsas məqsəd isə [[2021 İslam Həmrəyliyi Oyunları|V İslam Həmrəyliyi Oyunları]]na hazırlıq idi.


[[2021 İslam Həmrəyliyi Oyunları|V İslam Həmrəyliyi Oyunları]] 8–18 avqustda [[Konya]] şəhərində baş tutdu. 2017-ci ildə də [[İslam Həmrəyliyi Oyunları]]nın qalibi olan Mariya Stadnik bu səfərdə qələbəyə əsas favorit idi. Mariya Stadnik qrup mərhələsində əvvəlcə [[Qazaxıstan]] nümayəndəsi Svetlana Anhiçevaya 10:0, sonra isə [[Türkiyə]] nümayəndəsi Əminə Çataloğluna 10:0 hesabları ilə qalib gəldi və turnirin yarım-final mərhələsinə adladı. Finala gedən yolda onun rəqibi [[Tunis]] nümayəndəsi Sarra Hamdi oldu. Bu görüşdə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və turnirin final görüşünə vəsiqə qazandı. Həlledici görüşdə onun rəqibi [[Özbəkistan]] nümayəndəsi Casmina İmmayeva oldu. Final görüşündə də Mariya Stadnik rəqibinə vaxtından əvvəl 10:0 hesabı ilə qalib gəldi və [[2021 İslam Həmrəyliyi Oyunları|V İslam Həmrəyliyi Oyunları]]nın qalibi oldu. Mariya Stadnik dörd görüşün hamısında vaxtından əvvəl qalib gəldi və rəqiblərinə bir bal belə vermədi. Mariya Stadnik final görüşündən sonra müsahibəsində bunları bildirdi: ''"Çıxışıma görə çox şadam. Bu gün çıxışımı birinci dəfə tribunadan övladlarım canlı izlədi. Hər dəfə mənə dəstəyini göstərirdilər. Qızım mənim 20 saniyəyə qazandığım qələbəyə görə 30 dəqiqə gözlədi. Qızıma sıxıcı olmasın deyə final görüşündə bir az mübarizə apardım."''

[[2021 İslam Həmrəyliyi Oyunları|V İslam Həmrəyliyi Oyunları]]nda qələbədən sonra Mariya Stadnik sentyabrda [[Serbiya]]nın [[Belqrad]] şəhərində baş tutacaq Dünya Çempionatında mübarizə aparmalı idi. Amma avqustun sonlarında Mariya Stadnik məşq zamanı zədə aldı və Dünya Çempionatını buraxmalı oldu.

=== 2023-cü il ===
Mariya Stadnikin 2023-cü ildə birinci turniri fevralda [[Xorvatiya]]nın [[Zaqreb]] şəhərində baş tutacaq Zagreb Open beynəlxalq turniri oldu. Mariya Stadnik turnirin 1/8 final mərhələsində [[Özbəkistan]] nümayəndəsi Ağtenqe Keunimjayevaya vaxtından əvvəl 10:0 hesabı ilə qalib gəldi və turnirin 1/4 final mərhələsinə adladı. Bu mərhələdə onun rəqibi [[Monqolustan]] nümayəndəsi Otqonjarqal Dolqorjav oldu. Gərgin idman mübarizəsi şəraitində baş tutan görüşdə Mariya Stadnik rəqibi üzərində 6:2 hesabı ilə qələbə qazandı və turnirin yarım-final mərhələsinə adladı. Finala gedən yolda isə onun rəqibi [[Yaponiya]] nümayəndəsi Yui Susahi oldu. Amma Mariya Stadnik son görüşdə zədə aldığına görə turnirdə mübarizəni dayandırdığını bildirdi və bürünc medal uğrunda görüşdəndə imtina etdi. Nəticədə Mariya Stadnik Zagreb Open beynəlxalq turnirini beşinci pillədə başa vurdu.

Mariya Stadnikin növbəti turniri 2–5 martda [[Bolqarıstan]]ın [[Sofiya]] şəhərində baş tutan D. Kolov və N. Petrovun xatirəsinə həsr olunan beynəlxalq turnir oldu. İdeal idman formasını bərpa edən Mariya Stadnik turnirin 1/4 final mərhələsində [[Bolqarıstan]] nümayəndəsi Miqlena Selişhaya 10:0, 1/2 final mərhələsində isə [[Şimali Makedoniya]] nümayəndəsi Veroniha Ryabolovaya 10:0 hesabları ilə qalib gəldi və turnirin final görüşünə vəsiqə qazandı. Həlledici görüşdə isə onun rəqibi [[Qazaxıstan]] nümayəndəsi Svetlana Anhiçeva oldu. Bu görüşdə də Mariya Stadnik rəqibi üzərində vaxtından əvvəl 10:0 hesabı ilə qələbə qazandı və beynəlxalq turnirin qızıl medalına sahib oldu. Bu onun 2023-cü ildə qazandığı birinci uğur idi.

=== 2024-cü il: XXXIII Yay Olimpiya Oyunları ===
[[2024 Yay Olimpiya Oyunları|Paris-2024 Yay Olimpiya Oyunlarını]] medalsız başa vurub.

=== 2025-ci il: Karyerasını sonlandırması ===
2 fevral 2025-ci ildə Stadnikin karyerasını başa vurduğu, növbəti gün isə onun [[Azərbaycan Güləş Federasiyası|Azərbaycan Güləş Federasiyasında]] qadın güləşi üzrə koordinator vəzifəsində fəaliyyət göstərəcəyi açıqlanıb.

=== 2026-cı il: Məşqçi kayerası ===
2026-cı ildə U-15 və U-17 yaş qrupu üzrə Azərbaycan millisinin böyük məşqçisi vəzifəsinə təyin olunub.

== Nəticələri ==
Mariya Stadnik [[Ümümdünya Güləş Birliyi|Ümumdünya Güləş Birliyinin (UWW)]] rəsmi məlumatlarına əsasən 2003–2023-cü illərdə 49 beynəlxalq turnirdə mübarizə aparıb. Dörd Olimpiya Oyunlarının hamısında medallara sahib olan Mariya Stadnik yeddi dəfə Dünya Çempionatlarında mübarizə aparıb və [[2007 Güləş üzrə Dünya Çempionatı|2007]]-ci ildə baş tutan turnir istisna olmaqla digər altı çempionatın hamısında medallara sahib olub. Karyerası ərzində 2 dəfə [[Avropa Oyunları]]nda, 8 dəfə isə [[Güləş üzrə Avropa çempionatı|Avropa Çempionatları]]nda çıxış edən Mariya Stadnik bu turnirlərdə 100 faizlıq nəticə göstərib və hamısında qalib olub. Ümumi olaraq Mariya Stadnik 49 beynəlxalq turnirin 36-da qızıl, 7-də gümüş, 4-də isə bürünc medallara sahib olub. Karyerasında medalsız başa vurduğu turnirlər [[2007 Güləş üzrə Dünya Çempionatı|2007-ci ildə Dünya Çempionatı]] və 2023-cü ildə Zaqreb Open beynəlxalq turniri və Dünya Çempionatıdır.







* **Komanda turnirləri:'''

## Dövlət təltifləri
Mariya Stadnik Azərbaycan Prezidenti İlham Əliyevin Sərəncamlarına əsasən Azərbaycan idmanında xidmətlərinə görə üç dəfə orden, bir dəfə medal, bir dəfə isə fəxri diplomla təltif edilib.

*  "Tərəqqi" medalı — Azərbaycan Prezidenti İlham Əliyevin 29 avqust 2008-ci il tarixli 3017 nömrəli Sərəncamına əsasən XXIX Yay Olimpiya Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasiliyevna Stadnik "Tərəqqi" medalı ilə təltif edildi.
*  "Şöhrət" ordeni — Azərbaycan Prezidenti İlham Əliyevin 29 iyun 2015-ci il tarixli 1299 nömrəli Sərəncamına əsasən I Avropa Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasiliyevna Stadnik "Şöhrət" ordeni ilə təltif edildi.
*  2-ci dərəcəli "Vətənə xidmətə görə" ordeni — Azərbaycan Prezidenti İlham Əliyevin 1 sentyabr 2016-cı il tarixli 2292 nömrəli Sərəncamına əsasən XXXI Yay Olimpiya Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasiliyevna Stadnik 2-ci dərəcəli "Vətənə xidmətə görə" ordeni ilə təltif edildi.
*  "Azərbaycan Xalq Cümhuriyyətinin 100 illiyi (1918–2018)" yubiley medalı — Azərbaycan Prezidenti İlham Əliyevin 27 may 2019-cu il tarixli Sərəncamına əsasən Azərbaycanın ictimai-siyasi həyatında xüsusi xidmətlərinə görə Mariya Vasiliyevna Stadnik "Azərbaycan Xalq Cümhuriyyətinin 100 illiyi (1918–2018)" yubiley medalı ilə təltif edildi.
*  1-ci dərəcəli "Vətənə xidmətə görə" ordeni — Azərbaycan Prezidenti İlham Əliyevin 12 avqust 2021-ci il tarixli 2856 nömrəli Sərəncamına əsasən XXXII Yay Olimpiya Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasiliyevna Stadnik 1-ci dərəcəli "Vətənə xidmətə görə" ordeni ilə təltif edildi.
* Azərbaycan Prezidentinin fəxri diplomu — Azərbaycan Prezidenti İlham Əliyevin 31 avqust 2012-ci il tarixli 2399 nömrəli Sərəncamına əsasən XXX Yay Olimpiya Oyunlarında qazandığı nailiyyətlərə və Azərbaycan idmanında xidmətlərinə görə Mariya Vasiliyevna Stadnik Azərbaycan Prezidentinin fəxri diplomu ilə təltif edildi.

## Fərdi uğurları
Karyerası ərzində Mariya Stadnik dəfələrdə Gənclər və İdman Nazirliyi tərəfindən ilin ən yaxşı idmançılarından, Azerisport.com idman portalı tərəfində ayın idmançısı, ilin idmançısı seçilib. Mariya Stadnik həmçinin Beynəlxalq Güləş Federasiyasının (FILA) versiyasına görə 2011-ci ilin qadın güləşçisi.

* Azerisport.com portalının oxucularına görə 2008-ci ilin aprel ayının ən yaxşı 3-cü idmançı (10% səslə).
* Azerisport.com portalının oxucularına görə 2008-ci ilin avqust ayının ən yaxşı 3-cü idmançı (6% səslə).
* Gənclər və İdman Nazirliyinin versiyasına görə 2008-ci ilin ən yaxşı on idmançısından biri.
* Azerisport.com portalının oxucularına görə 2008-ci ilin ən yaxşı qadın idmançı (76% səslə).
* Azərbaycan İdman Jurnalistləri Assosiasiyasının (AİJA) versiyasına görə 2008-ci ilin qadın idmançısı.
* Azerisport.com portalının oxucularına görə 2009-cu ilin fevral ayının ən yaxşı 2-ci idmançı (14% səslə).
* Azerisport.com portalının oxucularına görə 2009-cu ilin aprel ayının ən yaxşı 2-ci idmançı (25% səslə).
* Azerisport.com portalının oxucularına görə 2009-cu ilin sentyabr ayının ən yaxşı 2-ci idmançı (25% səslə).
* Gənclər və İdman Nazirliyinin versiyasına görə 2009-cu ilin ən yaxşı on idmançısından biri.
* Azerisport.com portalının oxucularına görə 2009-cu ilin ən yaxşı qadın idmançı (56% səslə).
* Azerisport.com portalının oxucularına görə 2011-ci ilin iyul ayının ən yaxşı 2-ci idmançı (20% səslə).
* Gənclər və İdman Nazirliyinin versiyasına görə 2011-ci ilin ən yaxşı on idmançısından biri.
* Azerisport.com portalının oxucularına görə 2011-ci ilin ən yaxşı qadın idmançı.
* Beynəlxalq Güləş Federasiyasının (FILA) versiyasına görə 2011-ci ilin qadın güləşçisi.
* Gənclər və İdman Nazirliyinin versiyasına görə 2012-ci ilin ən yaxşı 20 idmançısından biri.
* Azerisport.com portalının oxucularına görə 2014-cü ilin fevral ayının ən yaxşı 2-ci idmançı (10% səslə).
* Azerisport.com portalının oxucularına görə 2014-cü ilin mart ayının ən yaxşı 2-ci idmançı (32% səslə).
* Azerisport.com portalının oxucularına görə 2014-cü ilin aprel ayının ən yaxşı 2-ci idmançı (24% səslə).
* Azerisport.com portalının oxucularına görə 2014-cü ilin iyun ayının ən yaxşı 3-cü idmançı (12% səslə).
* Azerisport.com portalının oxucularına görə 2014-cü ilin iyul ayının ən yaxşı 2-ci idmançı (14% səslə).
* Gənclər və İdman Nazirliyinin versiyasına görə 2014-cü ilin ən yaxşı on idmançısından biri.
* Azerisport.com portalının versiyasına görə 2014-cü ilin ən yaxşı on idmançısından biri.
* Azerisport.com portalının oxucularına görə 2015-ci ilin iyul ayının ən yaxşı idmançı (42% səslə).
* Gənclər və İdman Nazirliyinin versiyasına görə 2015-ci ilin ən yaxşı on idmançısından biri.
* Azərbaycan Güləş Federasiyasının versiyasına görə 2015-ci ilin qadın güləşçisi.
* Azerisport.com portalının oxucularına görə 2016-cı ilin mart ayının ən yaxşı idmançı (30% səslə).
* Azerisport.com portalının oxucularına görə 2016-cı ilin iyun ayının ən yaxşı idmançı (38% səslə).
* Azerisport.com portalının oxucularına görə 2016-cı ilin avqust ayının ən yaxşı 2-ci idmançı (16% səslə).
* VII Beynəlxalq "Qızıl Manqust" ödülü
* Azerisport.com portalının oxucularına görə 2016-cı ilin ən yaxşı üçüncü idmançısı (12% səslə)
* Gənclər və İdman Nazirliyinin versiyasına görə 2016-cı ilin ən yaxşı idmançısından biri.
* Azərbaycan İdman Jurnalistləri Assosiasiyasının (AİJA) versiyasına görə 2016-cı ilin qadın idmançısı.
* Azerisport.com portalının oxucularına görə 2017-ci ilin may ayının ən yaxşı idmançı (26% səslə).
* Gənclər və İdman Nazirliyinin versiyasına görə 2016-cı ilin ən yaxşı on idmançısından biri.
* Gənclər və İdman Nazirliyinin versiyasına görə 2018-ci ilin ən yaxşı on idmançısından biri.
* Azerisport.com portalının oxucularına görə 2018-ci ilin ən yaxşı beşinci idmançısı
* Gənclər və İdman Nazirliyinin versiyasına görə 2019-cu ilin ən yaxşı on idmançısından biri.
* Azerisport.com portalının oxucularına görə 2019-cu ilin ən yaxşı dördüncü idmançısı
* Azerisport.com portalının oxucularına görə 2021-ci ilin ən yaxşı on idmançısından biri

## Nailiyyətləri

* Olimpiya Oyunlarında qadın güləşi üzrə medala sahib olan birinci Azərbaycan güləşçisi (2008)
* Olimpiya Oyunlarında medala sahib olan ən gənc Azərbaycan idmançısı (2008)
* Güləş üzrə Avropa Çempionatının qızıl medalına sahib olan birinci Azərbaycan qadın güləşçi (2008)
* Güləş üzrə Avropa Çempionatının 2 dəfə qızıl medalına sahib olan birinci Azərbaycan qadın güləşçisi (2009)
* Güləş üzrə Dünya Çempionatının qızıl medalına sahib olan birinci Azərbaycan qadın güləşçisi (2009)
* Güləş üzrə Avropa Çempionatının 3 dəfə qızıl medalına sahib olan birinci Azərbaycan qadın güləşçisi (2011)
* Güləş üzrə Avropa Çempionatının 3 dəfə qızıl medalına sahib olan yeganə Azərbaycan qadın güləşçisi (2011)
* Olimpiya Oyunlarında 2 dəfə medala sahib olan birinci Azərbaycan qadın güləşçisi (2012)
* Olimpiya Oyunlarında 2 dəfə medala sahib olan birinci Azərbaycan yeganə güləşçisi (2012)
* Güləş üzrə Avropa Çempionatının 4 dəfə qızıl medalına sahib olan birinci Azərbaycan güləşçi (2014)
* Güləş üzrə Avropa Çempionatının 4 dəfə qızıl medalına sahib olan yeganə Azərbaycan güləşçi (2014)
* Avropa Oyunlarının qalibi olan birinci Azərbaycan qadın güləşçisi (2015)
* Güləş üzrə Avropa Çempionatının 5 dəfə qızıl medalına sahib olan birinci Azərbaycan güləşçi (2016)
* Güləş üzrə Avropa Çempionatının 5 dəfə qızıl medalına sahib olan yeganə Azərbaycan güləşçi (2016)
* Olimpiya Oyunlarında 3 dəfə medala sahib olan birinci Azərbaycan idmançısı (2016)
* Güləş üzrə Avropa Çempionatının 6 dəfə qızıl medalına sahib olan birinci Azərbaycan güləşçi (2017)
* Güləş üzrə Avropa Çempionatının 6 dəfə qızıl medalına sahib olan yeganə Azərbaycan güləşçi (2017)
* Güləş üzrə Avropa Çempionatının 7 dəfə qızıl medalına sahib olan birinci Azərbaycan güləşçi (2018)
* Güləş üzrə Avropa Çempionatının 7 dəfə qızıl medalına sahib olan yeganə Azərbaycan güləşçi (2018)
* Avropa Oyunlarının 2 dəfə qızıl medalına sahib olan birinci Azərbaycan idmançısı (2019)
* Avropa Oyunlarının 2 dəfə qızıl medalına sahib olan yeganə Azərbaycan idmançısı (2019)
* Güləş üzrə Dünya Çempionatının 2 dəfə qızıl medalına sahib olan birinci Azərbaycan qadın güləşçisi (2019)
* Güləş üzrə Dünya Çempionatının 2 dəfə qızıl medalına sahib olan yeganə Azərbaycan qadın güləşçisi (2019)
* Güləş üzrə Avropa Çempionatının 8 dəfə qızıl medalına sahib olan birinci Azərbaycan güləşçi (2021)
* Güləş üzrə Avropa Çempionatının 8 dəfə qızıl medalına sahib olan yeganə Azərbaycan güləşçi (2021)
* Olimpiya Oyunlarında 4 dəfə medala sahib olan birinci Azərbaycan idmançısı (2021)
* Olimpiya Oyunlarında 4 dəfə medala sahib olan yeganə Azərbaycan idmançısı (2021)
* Olimpiya Oyunları tarixində 4 dəfə medala sahib olan üçüncü qadın güləşçi (2021)

## Görüşlərinin nəticələri

Karyerası ərzində Mariya Stadnik 144 dəfə görüşə çıxıb. Onların 133-də qalib gəlib, 11-də isə məğlub olub. Məğlub olduğu güləşçilərdən 8-i Yaponiya, biri ABŞ, biri Kanada, biri isə Polşa nümayəndələri idi.

Mariya Stadnikin əsas rəqibləri 2011–2012-ci illərdə Hitomi Obara (Yaponiya), 2015–2016-cı illərdə Eri Tosaha (Yaponiya), 2018–2021-ci illərdə isə Yui Susahi (Yaponiya) idi. Bu güləşçilərlə görüşlərin hamısında o, rəqiblərinə məğlub olmuşdu.

Karyerası ərzində Avropa Çempionatlarında, Avropa Oyunlarında, İslam Həmrəyliyi Oyunlarında heç bir zaman məğlub olmayıb. 11 məğlubiyyətinin dördü Olimpiya Oyunlarında, altısı Dünya Çempionatlarında, biri isə Klippan Lady Open beynəlxalq turnirində olub. 11 məğlubiyyətinin altısı final görüşlərinə təsadüf edir.

Mariya Stadnikin 144 görüşün 61-də rəqiblərinə bir bal verə vermədən vaxtında əvvəl qalib gəlib, 8-də isə təmiz qələbə qazanıb.

Karyerası ərzində Mariya Stadnik 2018-ci il Dünya Çempionatının final görüşündə və 2020-ci il olimpiadasının yarım-final mərhələsində rəqiblərinə vaxtından əvvəl məğlub olub.









## İctimai mövqeyi
Mariya Stadnik 2020-ci ilin sentyabr-noyabr aylarında Dağlıq Qarabağ və ətraf rayonlarda aparılan hərbi əməliyyatlar zamanı video-müraciət yayaraq Ermənistan tərəfinin işğalçılıq siyasəti apardığını bildirdi.

## Qeydlər

## Həmçinin bax
* Azərbaycan 2008 Yay Olimpiya Oyunlarında
* Azərbaycan 2012 Yay Olimpiya Oyunlarında
* Azərbaycan 2016 Yay Olimpiya Oyunlarında
* Azərbaycan 2020 Yay Olimpiya Oyunlarında

## İstinadlar